Malacateco ima impresivan niz na svom terenu protiv ovog rivala! - Sportske novosti\nNaslovna H2H Malacateco ima impresivan niz na svom terenu protiv ovog rivala!\nMalacateco ima impresivan niz na svom terenu protiv ovog rivala!\nU nedelju, 26. marta, od 4 časa nakon ponoći očekuje nas utakmica 14. kola Klausure Lige Nacional Gvatemale u kojoj će se sastati Malacateco i Mictlan.\nMalacateco se trenutno nalazi na 7. poziciji sa 16 bodova iz 13 utakmica, a zabeležili su 3 pobede, 7 remija i 3 poraza. Kod kuće su uzeli 12 bodova iz 6 utakmica, a zabeležili su 3 pobede i 3 remija, bez poraza.\nMictlan se trenutno nalazi na 6. poziciji sa 17 bodova iz 13 utakmica, a zabeležili su 4 pobede, 5 remija i 4 poraza. U gostima su uzeli 8 bodova iz 6 utakmica, a zabeležili su 2 pobede, 2 remija i 2 poraza.\n23.10.16 LN Malacateco Mictlan 3 : 0\n09.03.16 LN Malacateco Mictlan 3 : 0\n09.09.15 LN Malacateco Mictlan 2 : 0\n16.03.14 LN Malacateco Mictlan 3 : 2\n11.08.13 LN Malacateco Mictlan 1 : 1\n23.02.13 LN Malacateco Mictlan 2 : 0\n16.09.12 LN Malacateco Mictlan 1 : 0\n01.02.12 LN Malacateco Mictlan 2 : 1\n21.08.11 LN Malacateco Mictlan 0 : 0\n01.05.11 LN Malacateco Mictlan 2 : 0\n20.03.11 LN Malacateco Mictlan 3 : 1\n29.08.10 LN Malacateco Mictlan 1 : 0\nOve dve ekipe odigrale su zaista mnogo utakmica, a o tom velikom broju govori i činjenica da je Malacateco čak 12 puta bio domaćin. U tom periodu, ova ekipa nikada nije poražena na svom terenu od ovog rivala, a čak 10 puta uspeli su da dođu do 3 boda. Kvota za scenario da Malacateco i večeras ostaje neporažen iznosi samo 1,15, dok je za čistu pobedu ove ekipe kvota oko 1,70.\nPrethodni tekstSarađuju li ova 2 španska drugoligaša?\nSledeći tekstDa li će domaća ekipa i ovaj put sačuvati svoju mrežu?\nGolovi u obe mreže za naplatu kvote 1,80 i 2,70


Grbović: Vučić se uzalud trudi da pokaže da nema ništa s mafijom\nPolitika Autor:Anđela Krstovic25. jul. 202100:42\nČlanovi Pokreta slobodnih građana okupili su se ispred zgrade TV Pink uoči gostovanja predsednika Srbije Aleksandra Vučića. Predsednik PSG-a Pavle Grbović za Nova.rs kaže da je Vučić još jednom uzaludno pokušao da prikaže kako država nema ništa s mafijom, dok i dalje izbegaoa odgovor na pitanje o naplatnoj rampi u Doljevcu.\nČlanovi PSG-a istakli su veliki transparent na kome je pisalo „Ko je ubio Staniku Gligorijević?“. Oni su najavili da će sačekati predsednika nakon gostovanja, da mu uživo upute pitanje o smrti Stanike Gligorijević, s obzirom na to da je najavio prikazivanje neverovatnih fotografija i snimaka, na kojima će građani videti teror koji su sprovodili Veljko Belivuk i Marko Miljković.\n„Pošto je predsednik najavio da će Srbiji pokazati neverovatne fotografije i snimke, došli smo ispred televizije Pink da ga upitamo da li će se među njima naći i snimak sa naplatne rampe u Doljevcu na kojoj je ubijena Stanika Gligorijević. Građani očekuju da saznaju istinu o tom slučaju, a ne da ih neko bombarduje slikama monstruoznih zločina koji su činili kriminalci koji su godinama unazad imali podršku države“, objasnio je Grbović razloge okupljanja ispred Pinka.\nOn ističe da je odgovornost za stravične zločine na partijskim drugovima predsednika Vučića, ali ipak postoji jedna nepoznanica – ko je ubio Staniku Gligorijević.\n„Svi znamo da su to njihovi partijski drugovi, da su za njihov račun utišavali tribinu i tukli ljude na utakmicama, novinare na inauguraciju, da su zahvaljujući njima imali policijske značke i nesmetano ubijali. Sve to znamo i uzalud se predsednik trudi da prikaže kako država nije imala ništa sa mafijom. Jedino ne znamo ko je ubio Staniku Gligorijević i zbog čega predsednik nije dostavio snimak Tužilaštvu, pošto je već rekao da je video snimak i da zna ko nije vozio“.\nOn je za naš portal ispričao da se nije susreo sa predsednikom po završetku emisije, jer Vučić inače ne odgovara na „neprijatna pitanja“, ali poručuje da „će se utvrditi predsednikova odgovornost u skrivanju istine o tom zločinu“.\nSpecijalnu emisiju na Pinku u kojoj je Vučić govorio o zločinima klana Belivuk-Miljković, kako kaže, nije gledao, ali je upoznat sa „uputstvima o mlevenju ljudskog mesa, što je prilično morbidno i nedostojno jednog predsednika“.\nDok je PSG za predsednika imao jedno neprijatno pitanje, u njegovu odbranu ispred Pinka stigao je odani vojnik Simo Spasić iz Udruženja kosmetskih žrtava.\n„Što se tiče Sime Spasića, on je autentična zamena i glasnogovornik Aleksandra Vučića. Sat vremena je trajalo njegovo vikanje koje je teško prepričati, ali plašim se da ni za predsednikove nastupe ne možemo reći ništa bolje“, zaključio je Grbović.\nTokom gostovanja Aleksandra Vučića na TV Pink prikazan je snimak ubistva karatiste Vlastimira Miloševića iz 2017.godine, a predsednik je rekao da su ovo direktno umešani Belivuk i Miljković, te da su rukovodioci MUP-a sakrili telefon Belivuka, pa on nije mogao da bude veštačen. U emisiji su prikazani i nove užasne fotografije ubijenih ljudi.\nDakle, sada smo videli sve. Osim snimka sa naplatne rampe u Doljevcu, gde je stradala Stanika Gligorijević.\nAleksandar Vučićpavle grbovićPSGStanika Gligorijević


Zvezda pregovara sa Čavrićem\nMladi reprezentativac Srbije velika je želja crveno – belih.\nCrvena zvezda počela je pregovore sa Aleksandrom Čavrićem i želi da ga dovede na Marakanu. Mladi reprezentativac Srbije i fudbaler Genka bio je i prethodnog leta velika želja crveno-belih, ali je pred kraj prelaznog roka otišao u Belgiju.\nIpak, tamo se nije naigrao, niti je pružio značajnije partije, pa bi posle samo godinu dana mogao da se vrati u Srbiju, ali ovoga puta u redove Crvene zvezde. U Genku je prošle sezone odigrao 16 prvenstvenih utakmica i nije uspeo da se upiše u strelce, niti da asistira. Uglavnom je ulazio sa klupe, a svega jednom je odigrao svih 90 minuta, pa na Marakani vide šansu da ga dovedu, jer bi u ekipi Miodraga Božovića bio jedna od glavnih igrača.\nProblem oko transfera može da predstavlja eventualno obeštećenje, pošto sa Genkom ima ugovor do 2017. godine, a i skupo su ga platili prošlog leta, kada je odlazio iz OFK Beograda. Kako će se odvijati pregovori, biće poznato narednih dana.\nTagovi Aleksandar ČavrićCrvena zvezdafudbalFudbalGenk\nZrenjaninac uhapšen i pritvoren zbog droge\n„Gruppo Zilio“ čeka građevinsku dozvolu za početak gradnje\n"Gruppo Zilio" čeka građevinsku dozvolu za početak gradnje


U Zaječaru raste broj novozaraženih, danas petoro\nIzvor: Radio Televizija Vojvodine, 05.Avg.2021, 20:12\nU Zaječaru je u poslednja 24 časa na osnovu 89 obrađenih testova registrovano petoro novozaraženih, objavljeno je danas na gradskom sajtu.\nKako se navodi, od ukupnog broja novozaraženih dve osobe su ženskog, a tri muškog pola starosti od 18 do 65 godina.\nNa Infektivnom odeljenju, koje je ostalo jedino u kovid sistemu, smešteno je sedmoro obolelih od čega su četiri osobe na kiseoničkoj potpori.\nDo juče je, na teritoriji Zaječara, dato 42.212 >> Pročitaj celu vest na sajtu Radio Televizija Vojvodine << doza vakcina sva četiri proizvođača, od čega je 21.582 građana primilo prvu dozu vakcine, a 20.630 građana drugu.\nŠtab za vanredne situacije Zaječara apeluje na građane, čak i one koji su preležali kovid-19, a do sada nisu imunizovani, da dođu u Dom zdravlja Zaječar i prime jednu od dve ponuđene vakcine - Sinofarm i Fajzer.\nU saopštenju objavljenom na gradskom sajtu, Štab navodi da u tom gradu broj zaraženih lagano počinje da raste i da se zaražavaju uglavnom nevakcinisani.\nDodaje se i da je u poslednja 24 časa povećana kontrola svih mesta okupljanja, posebno objekata uslužnih delatnosti.\nŠtab ističe i da ukoliko dođe do "četvrtog talasa", najverovatnije će biti otkazana Gitarijada predviđena za poslednju nedelju avgusta, ali i druge manifestacije u septembru.\nSrbijaDanas.com: KORONA PRESEK PO GRADOVIMA: Beograd prednjači po broju novozaraženih, u šest mesta dvocifrene brojke\nJužneVesti.com: Preko 500 novozaraženih kovidom u Srbiji, u Nišu i Vranju na lečenju 13 pacijenata\nBlic: KORONA "BUM" U LJIGU Za prvih pet dana avgusta zaraženo deset osoba\nRadio Televizija Vojvodine: AKTUELNO: U Srbiji 564 novozaraženih kovidom, preminula jedna osoba\n18:52: Niko ne želi da bude šegrt: Omladina bira "čistija i lakša" z...\n18:51: Galerija fotografija – Massimo – Tašmajdan, Beograd\n18:51: Promocija knjige "Marš dug dve decenije" Aleksandra Popova u če...\n18:51: NAJ U BEOGRADU Ovaj deo prestonice predstavlja NAJSTARIJE NASELJE...\n18:51: "SANJALA SAM DA BUDEM INSPEKTORKA I HAPSIM OZBILJNE KRIMINALCE" D...\n18:50: RADOST u kraljevskoj porodici: Kraljica ponovo ima najveći razlo...\n18:49: Motociklista snimio svoju NESREĆU pri brzini od 150 km/h: Danas ...\n18:49: Mala GREŠKA u promeni brzine može dovesti do ozbiljnog KVARA\n18:49: NUNS condemns latest threats, assaults on Serbian journalists\n18:48: Evo šta bi sve trebalo da uradite pre nego što telefon koji ste...\n18:48: "NIJE TO BILA TA MARINA, A PESMU JE NAPISALA ZA 20 MINUTA" Tucako...\n18:48: Ambasada SAD traži od Kosova i Srbije da se suzdrže od jednostr...\n18:48: Kurti: Nije odbijena ponuda, treba analizirati sve u vezi sa amer...\n18:47: SRBIN SRUŠIO VERDASKA: Kecmanović u osmini finala turnira u Nur...\n18:47: Vučić o registarskim tablicama na Kosovu: Priština krši Brise...\n18:47: Marin o Zvezdi: To je bio vrhunac\n18:46: Igra za život – Igra za planetu – Zemlja\n18:46: Patnja ili moć uništitelja svetova\n18:45: REČENICE NA KOJE SVAKI MUŠKARAC PADA KAO POKOŠEN: Ako mu ih ka...\n18:45: Dodik: Srpski poslanici ne bojkotuju institucije BiH\n18:44: Evropska noć istraživača 24. septembra u Novom Sadu, Subotici,...\n18:44: GO SNS: Boro, gde su dokazi\n18:41: CICIPAS PONOVO PODIGAO BURU! Grka osudili da je ANTIVAKSER i PREV...\n18:41: NEREALAN BROJ ZARAŽENIH U regionu ovog ponedeljka izuzetno mali ...\n18:41: "Situacija na KiM je podvala međunarodne zajednice"


BalkanMagazin :: Porast broja kruzera u Srbiji\nnedelja, 09. decembar 2018 11:37\nMeđunarodna konferencija o Dunavu, 23. po redu, održana je ovoga puta u Beogradu. Direktorka TOS-a Marija Labović istakla je da je tokom 2017. ukupno 531 rečni putnički brod pristao u prestonicu, a da je konferencija prilika da se broj turističkih poseta ovog tipa bar udvostruči\n(foto, Pristanište u Beogradu)\nTuristička organizacija Srbije i agencija „Danjub turist konsalting“ organizovali su 23. Međunarodnu konferenciju o Dunavu i turizmu pod sloganom „Beograd – tradicija sa vizijom“.\nMarija Labović, direktorka Turističke organizacije Srbije, pozdravila je prisutne na otvaranju konferencije i istakla da joj je veliko zadovoljstvo što je skup ove godine baš u Srbiji.\n„Veliko mi je zadovoljstvo da vam poželim dobrodošlicu u ime TOS-a. Zahvaljujem se gospodinu Gerhardu Skofu na pomoći u organizaciji, kao i svima koji su glasali za to da se konferencija održi upravo kod nas, jer smo u takmičenju za to gde će biti organizovana – pobedili Bazel. To pokazuje koliko su učesnici zainteresovani upravo za Dunav u Srbiji“, istakla je Labovićeva.\nDirektorka TOS-a Marija Labović\nProšle godine 70.000 turista\nPrema podacima TOS-a, 531 rečni kruzer sa ukupno oko 70.000 turista došao je u Srbiju 2017. godine i pristao u Beograd, dok je 2016. bilo oko 65.000 turista koji su došli ovakvim brodovima.\n„Činjenica je da dolazi više turista brodom u poslednjih 10 godina, ali je upravo ovakav jedan skup prilika da pokušamo bar da udvostručimo tu posetu. Srbija je kao i uvek spremna da podrži razvoj turizma na Dunavu, a kao što znate, Dunav je tretiran kao jedna od tri najvažnije destinacije kod nas. Tokom 2016. Dunav je bio glavna tema promocije srpskog turizma. Ovom prilikom vas pozivam da udruženim snagama predstavimo turističku ponudu Dunava u Srbiji, a ja vam obećavam da se nećete pokajati“, rekla je direktorka TOS-a na početku konferencije.\nLabovićeva je kasnije novinarima rekla da turisti koji dolaze u Srbiju često navode da je glavni razlog što su odlučili da posete našu zemlju, bogato kulturno-istorijsko nasleđe, a u tome turistička ponuda duž srpskog toka Dunava nikako ne manjka.\n„Dunav još nije toliko u ponudi stranih turističkih agencija, ali i ova Međunarodna konferencija može da pomogne da se tu stvari promene. Jedan od izazova će nam biti i rešenje pitanja graničnog prelaza, jer turisti koji dolaze iz Evropske unije kod nas će imati prvu pasošku kontrolu, pa bi tu stvari možda trebalo pojednostaviti“, navela je ona.\nSkof: Da predstavimo Beograd\nPrisutnima se na otvaranju u hotelu Crown Plaza obratio i Gerhard Skof ispred agencije DTK, koji je pozdravio „porodicu koja se sastaje u mestima uz Dunav“. On je naznačio da „deset godina nisu bili u Beogradu“ i da se primećuje da se grad puno promeni.\n„Želimo da podstaknemo predstavnike kompanija da veći broj brodova sa većim brojem turista dolazi u Srbiju i da se gosti ovde duže zadržavaju. Želimo da im na najbolji mogući način predstavimo Beograd, Novi Sad i Dunav u Srbiji, kako bi u narednom periodu uvrstili Srbiju što više u svoje programe i turističku ponudu“, rekao je Skof.\nDržavni sekretar Miroslav Knežević\nPrilika za saradnju\nMiroslav Knežević, državni sekretar za turizam pri Ministarstvu privrede, turizma i telekomunikacija, poželeo je prisutnima dobrodošlicu i istakao, između ostalog, da resorno ministarstvo prepoznaje da je nautički turizam od velikog značaja za turističku strategiju zemlje.\n„Na ovaj način se Srbija povezuje sa drugim državama, ne samo ekonomski, već i turistički“, rekao je Knežević.\nOn je naznačio da je ministarstvo od 2015. investiralo oko 2,5 miliona evra u pristaništa, te da nastavlja međunarodnu saradnju u pogledu održivog turističkog razvoja.\n„Ovo je prilika da se domaći turistički predstavnici sretnu sa kolegama iz kruzing industrije, i da se eventualno naprave dogovori za buduću saradnju“, dodao je Knežević, ističući da se očekuje da svi projekti ministarstva, među koje spada i uređenje pristaništa, budu završeni do kraja sledeće godine.\nGradski sekretar Milinko Veličković\nPristanište u Zemunu 2019.\nGradski sekretar za privredu Milinko Veličković najavio je da će iduće godine biti gotovo još jedno pristanište u Beogradu – u Zemunu, a u planu je još pet malih, gde bi pristajao i rečni taksi.\nKonferencija, koja je trajala od 3. do 5. decembra, okupila je ključne kruzing kompanije na Dunavu. Kroz predavanja i radionice prisutni su imali priliku da se upoznaju sa ponudom na Dunavu u Srbiji, koji od Švarcvalda u Nemačkoj gde izvire, pa do Crnog mora iznosi 2.850 kilometra. Rečni tok Dunava u našoj zemlji dugačak je 588 kilometara, što čini gotovo petinu ukupnog toka ove velike reke.


Lalatović se žali na suđenje: Uzeta su nam četiri boda na pravdi boga - Svetionik.com\nMaxBet Sport #1235\n717 mesto 0\n1235 Lalatović se žali na suđenje: Uzeta su nam četiri boda na pravdi boga\nStrahinja Milićević @ MaxBet Sport · 23.02.2021 20:08\nVojvodina nije otvorila prolećnu polusezonu baš idealno. Izgubila je od TSC-a i potom remizirala sa Čukaričkim i Mladosti iz Lučana. Trener Novosađana Nenad Lalatović za to krivi sudije. KUP HRVATSKE: Kvota u MaxBetu na trijumf Šibenika protiv Istre je 2.15. – U poslednje tri utakmice bili smo oštećeni, ali se nećemo žaliti. Prvo nam je […] Članak Lalatović se žali na suđenje: Uzeta su nam četiri boda na pravdi boga se pojavljuje prvo na MaxBet Sport.


Rešetke za tanak džep | Auto Vesti | Automobilizam\nRešetke za tanak džep\nZatvorske kazne za prebrzu vožnju, ili pijanstvo, mogle bi da budu zamenjene novčanim. Skupština bi već ove nedelje mogla da započne raspravu na predlog MUP\nVOZAČI koji za volan budu sedali bez dozvole, pijani, ili u vožnji prekorače dozvoljenu brzinu u zoni škole, u naselju ili van njega mogli bi uskoro da zaprećenu zatvorsku kaznu zamene – novčanom. Ako većina poslanika bude glasala za ovu izmenu zakona o bezbednosti saobraćaja na predlog MUP, zatvorska kazna od 45 dana za ova dela mogla bi da bude preinačena u alternativnih – 150.000 dinara.\nSkupština bi već ove nedelje mogla da započne raspravu o predlozima MUP da se izmeni član 330. Zakona o bezbednosti saobraćaja. Ovaj predlog, Vlada Srbije obrazlaže time da je otkriven veliki broj prekršaja. Ako bude uvedena alternativna novčana kazna, država će imati prihode u budžetu, umesto troškova za izdržavanje prestupnika.\nRačunica pokazuje da je u državnu kasu, samo od naplaćenih prekršaja iz ovog člana, za prvih pet meseci ove godine moglo da se slije – 430 miliona dinara.\n– S obzirom na to da je znatan deo novčanih sredstava od naplaćenih novčanih kazni predviđen za unapređenje bezbednosti saobraćaja, pozitivan efekat primene ovakvog rešenja bi bio višestruk – navodi se u obrazloženju izmena.\nStručnjaci, međutim, smatraju da ovakva izmena zakona nije dobra.\n– Ovo su teški i grubi prekršaji, koji su na granici nasilničke vožnje – protivi se ovoj izmeni Damir Okanović, predsednik Komiteta za bezbednost saobraćaja. – Pretnja zatvorom ne služi da što više vozača pošalje iza rešetaka, već da ih odvrati od prekršaja. Izmena će doneti privilegiju najbogatijima, jer većina vozača u Srbiji nema da plati 100.000 dinara, pa će zbog toga otići u zatvor.\nKako kaže, u svetu nije retkost da holivudske zvezde odu u zatvor zbog vožnje u pijanom stanju, jer za takve prekršaje novac ne pomaže.\nMOBILNI BEZ KAZNE\nKOMITET za bezbednost saobraćaja sugerisaće izmene Zakona, prema kojima bi trebalo da se ukine zabrana pešacima da razgovaraju mobilnim telefonom dok prelaze ulicu na pešačkom prelazu, ali i da se vožnja motocikla na jednom točku tretira kao nasilnička vožnja. Oni će zatražiti i da se utvrde kriterijumi prema kojima „pauk“ odnosi nepropisno parkirana vozila.\n– Sada imamo situaciju da, na primer, budu odneseni automobili iz Bloka 70 na Novom Beogradu, koji nikome ne smetaju, a da vozila parkirana na Terazijama niko ne odnosi – kaže Damir Okanović.\nČLANOM 330, predviđena je kazna od 15 dana zatvora i 14 kaznenih poena za prekršaje u koje spada vožnja bez vozačke dozvole, vožnja sa više od dva promila alkohola u krvi, prekoračenje brzine od 60 kilometara na sat u zoni škole, 70 kilometara na sat u naselju i 80 kilometara na sat van naselja. Ako uz ovaj prekršaj vozač izazove i saobraćajnu nesreću, sledi kazna od 45 dana zatvora i 16 kaznenih poena. Alternativne kazne iznosile bi od 100.000 do 120.000 dinara, a ako se uz to dogodi i udes – od 120.000 do 150.000 dinara.\nPolitičarima imunitet u saobraćaju? Beograd — Novim Zakonom o bezbednosti saobraćaja biće obuhvaćeni svi...


RTV BUGOJNO - Potpredsjednica FBiH: "Omogućiti mladim naraštajima da znaju pravu istinu o dešavanjima na ovim prostorima"\nPotpredsjednica FBiH: "Omogućiti mladim naraštajima da znaju pravu istinu o dešavanjima na ovim prostorima"\tIstaknuto\nutorak, Jan 30 2018\nU kabinetu potpredsjednice Federacije BiH Melike Mahmutbegović, održan je sastanak sa predstavnicima Udruženja Pokret „Majke enklava Srebrenica i Žepa“ i Udruženjem žrtava i svjedoka genocida.\nPredsjednica Udruženja Pokret „Majke enklava Srebrenica i Žepa“ Munira Subašić zahvalila se potpredsjednici Mahmutbegović na dosadašnjoj, nesebičnoj podršci u radu Udruženja te je upoznala sa aktivnostima Udruženja te planovima za ovu godinu.\nPredsjednik Udruženja žrtava i svjedoka genocida, Murat Tahirović, upoznao je potpredsjednicu Mahmutbegović sa pripremama za organizaciju konferencije u sklopu obilježavanja 23.godišnjice genocida u Srebrenici, pod nazivom „Procesuiranje genocida u BiH“, čije je održavanje planirano za 18. i 19. april 2018. godine.\nCilj konferencije je podizanje svijesti o genocidu i drugim ratnim zločinima koji su počinjeni u BiH.Konfrencija će okupiti studente prava iz regiona bivše Jugoslavije, koji će izvesti simulaciju događaja, a istoj će prisustvovati predstavnici Haškog tribunala, kao i gospodin Theodor Meron.\nPotpredsjednica Federacije BiH Melika Mahmutbegović izrazila je punu podršku radu Udruženja, njihovim aktivnostima i planovima te istakla da je izuzetno važno da se čuvaju sjećanja i da se omogući mladim naraštajima da znaju pravu istinu o dešavanjima na ovim prostorima.\nPotpredsjednica je posebno naglasila kako će, u okviru svojih ovlaštenja i mogućnosti, i ubuduće davati punu podršku aktivnostima Udruženja.\nViše iz kategorije: « Potpredsjednica F BiH Mahmutbegović:Uvrstiti lijekove protiv melanoma na "A" listu\tOdržan sastanak i prezentacija Registra korisnika boračko-invalidske zaštite »


Izmene u režimu saobraćaja zbog 32. Beogradskog maratona - Info 24\nDA LI ĆE SE ODLOŽITI I KOMBINOVANI TEST? Evo šta će biti s MALOM MATUROM\nPronađena tri tela u septičkoj jami u Surčinu\nVučić na GO SNS-a: Srbija snažnija nego ikad\nIzmene u režimu saobraćaja zbog 32. Beogradskog maratona\nOdržavanje 32. Beogradskog maratona 14. aprila dovešće do brojnih promena u organizaciji saobraćaja, saopšteno je iz Sekretarijata za saobraćaj.\nPromene u saobraćaju organizovane su na sledeći način:\n– Od ponoći do 19 časova biće zabranjen motorni saobraćaj i uklonjena sva vozila koja nisu u funkciji održavanja maratona u ulicama Kolarčeva, Terazije i Kralja Milana kao i deo Trga Nikole Pašića prema Terazijama;\n– Od ponoći do 17 časova biće zabranjen motorni saobraćaj i parkiranje u ulicama Prizrenskoj i delu Balkanske (od Prizrenske do Kraljice Natalije) i Resavskoj (od Krunske do Bulevara kralja Aleksandra);\n– Od ponoći do 11 biće zabranjen saobraćaj svih vozila u Dečanskoj (od Nušićeve do Trga Nikole Pašića), Trgu Nikole Pašića, Bulevaru kralja Aleksandra (od Kneza Miloša do Beogradske ulice), Dragoslava Jovanovića, Vlajkovićeva (od Kosovske do Dečanske) i Svetozara Markovića (od Nemanjine do Bulevara kralja Aleksandra), kao i na svim prilazima trasi uključujući i delove trase koji su ranije zatvoreni iz organizacionih razloga;\n– Od 6 do 16 časova Ulica kraljice Natalije biće zatvorena za motorni saobraćaj i uklonjena sva vozila ;\n– Od 9 do 11 biće zatvorena za motorni saobraćaj Takovska (od Svetogorske do Kneza Miloša) i Kneza Miloša (od Takovske do Nemanjine ulice). Ulica Kneza Miloša na delu od Bulevara kralja Aleksandra do Admirala Geprata (smer ka Nemanjinoj), ostaje zatvorena za saobraćaj do 16 časova, kao i svi prilazi trasi uključujući i delove trase koji su ranije zatvoreni iz organizacionih razloga;\n– Od 10 do 16 časova biće zatvorena za motorni saobraćaj trasa maratona: Bulevar kralja Aleksandra, Beogradska, Branka Krsmanovića, Mileševska, Cara Nikolaja II, Makenzijeva, Trg Slavija, Nemanjina, Balkanska, Gavrila Principa, Pop Lukina, Brankov most, Bulevar Mihajla Pupina, Bulevar Nikole Tesle, Džona Kenedija, Bulevar umetnosti, Bulevar Milutina Milankovića, Antifašističke borbe, Most na Adi, Milentija Popovića Karađorđev trg, Karađorđeva, Glavna, Bežanijska, Tošin bunar, Pariske komune, Bulevar Maršala Tolbuhina, Otona Župančića, Narodnih heroja, Zemunska, Vojvođanska, Dr Ivana Ribara, Jurija Gagarina (kolovozna traka za smer ka ul. Dr Ivana Ribara (na delu od Bulevara Milutina Milankovića do ul. Dušana Vukasovića), Dušana Vukasovića, Evropska (od Dušana Vukasovića do Gandijeve), Gandijeva (od Evropske do Jurija Gagrina), Omladinskih brigada, Đorđa Stanojevića, Bulevar Crvene armije, Kraljice Natalije, kao sve prilaze trasi uključujući i delove trase koji su ranije zatvoreni iz organizacionih razloga. Zatvaranje za saobraćaj će se vršiti u skladu sa dinamikom prolaska takmičara;\n– Od 10 do 16 časova biće uklonjena sva vozila u ulicama: Bulevar kralja Aleksandra, Branka Krsmanovića, Mileševska, Cara Nikolaja II, Makenzijeva , Balkanska (od Nemanjine do Gavrila Principa), Džona Kenedija-desna strana (od Bul. Nikole Tesle do Bul. Mihajla Pupina), Bul. umetnosti – slepi deo (od Bul. M. Milankovića – do pruge), Bežanijska, Maršala Tolbuhina – desna strana (od Pariske do Otona Žipančića), Otona Župančića (od Maršala Tolbuhina do Narodnih heroja), Dušana Vukasovića- desna strana (od Jurija Gagarina do Evropske), Evropska-desna strana (od Dušana Vukasovića do Gandijeve), Gandijeva – desna strana (od Evropske do Jurija Gagrina), Đorđa Stanojevića-desna strana (od Omladinskih brigada do Bul. Crvene armije);\nSemaforski uređaj na raskrsnicama ulica Novogradska – Ugrinovačka, Cara Dušana – Nade Dimić i Karamatina – Glavna, će biti prebačen u režim „žuti treptač”.\nOrganizator Maratona je u obavezi da na delu staze koji se dva puta koristi obezbedi da budu prohodne sledeće raskrsnice: Tošin bunar – Studentska, Nehruova – interna kružna, Omladinskih brigada – Jurija Gagarina i Milentija Popovića za prelaz iz Bloka 19 u Blok 22 i Blok 19a i Blok 23 i na raskrsnicama ulice Kralja Milana sa Svetozara Markovića i Kralja Milutina u periodu od ponoći do 8 sati i da obezbedi prolaz vozila sa pravom prioriteta, kao i vozila za hitne inetrvencije.\nVulin, Vesić i još 30 poslanika najavili štrajk glađu\nU dvorištu škole u centru Beograda policija pronašla palice, maske, rukavice…\nDA LI ĆE SE ODLOŽITI I KOMBINOVANI TEST? Evo šta će biti s MALOM MATUROM 18/06/2019\nPronađena tri tela u septičkoj jami u Surčinu 18/06/2019\nPotpisan ugovor o izgradnji četiri podzemne garaže u Beogradu 18/06/2019\nNova usluga Parking servisa 18/06/2019\nVučić na GO SNS-a: Srbija snažnija nego ikad 18/06/2019


Ministar Jurić: Ulazimo u četvrti val epidemije korona virusa - Tuzlanska informativna agencija\nPoslanici Skupštine Tuzlanskog kantona danas su razmatrali Informaciju o higijensko – epidemiološkoj situaciji na području TK, koja se pogoršava. Raste procenat pozitivnih u odnosu na broj testiranih pacijenata, a smim tim i broj hospitaliziranih pacijenata, te prema riječima Bože Jurića ministra zdravstva TK, nalazimo se na početku četvrtog vala.\n“U velikom procentu oni koji su hospitalizirani i teže oboljeli nisu vakcinisane osobe ili su vakcinisane jednom dozom vakcine. To je podatak koji je i u našem kantonu identičan i ostatku svijeta. Vakcinicija nije stopostotna zaštita, ali nas u velikoj mjeri čuva od obolijevanja a posebno kod obolijevanja sa teškim kliničkim slikama”-kaže Božo Jurić, ministar zdravstva TK\nKada je riječ o vakcinaciji građana TK, istaknuto je da je do sada barem jednom dozom vakcinisano 22,4 posto građana, što je veći prosjek nego u Federaciji BiH. Ponovo je upućen apel građanima da se odazovu masovnoj vakcinaciiji, s obzirom da zdravstvene ustanove raspolažu sa dovoljnom količinom vakcina. Krizni štab ministarstva zdravstva TK će pratiti situaciju i uskladu s njom predložiti higijensko epidemiološke mjere.


Nagrađeni mladi talenti Srbije - Mingl\nNagrađeni mladi talenti Srbije\nFondacija 1% za kraj 2020. godine pružila je podršku najuspešnijim mladim talentima koji su tokom godine osvajali medalje na svetskim takmičenjima u oblasti prirodnih i društvenih nauka. Ovim je Fondacija uspešno realizovala svoj finalni projekat u ovoj godini pod nazivom Nagrade mladim talenatima za ostvarene rezultate na međunarodnim takmičenjima u 2020. godini u okviru kojeg je nagradila 48 najuspešnijih mladih talenata u vidu novčanih donacija.\nOvaj novogodišnji poklon za 48 osvajača medalja na internacionalnim takmičenjima, izabranih od strane Srpske akademije nauka i umetnosti, realizovan je kroz novčane donacije u vrednosti od po 10.000 dinara (ukupan iznos od 480.000 dinara). Cilj donacije jeste podrška i podsticaj daljem usavršavanju i edukaciji nagrađenih talenata.\nFondacija 1%, osnovana 2018. godine i ima za cilj podršku mladim, talentovanim ljudima da otkriju i ostvare svoje talente, ideje i potencijale. Podržava mlade naučnike, istraživače, inovatore i umetnike za učešće na međunarodnim takmičenjima ili za školovanje i usavršavanje na međunarodnim fakultetima i univerzitetima. Princip kojim se Fondacija 1% vodi zasniva se na tome da verujemo da svako od nas može dati barem mali doprinos i na taj način zajedničkim snagama možemo kreirati pozitivnu promenu i poboljšati svet u kojem živimo. Ako barem 1 odsto ljudi prepozna ideju i donira odsto svog vremena, znanja ili novca, kontinuirano svakog meseca, sigurno možemo učiniti naše okruženje boljim i podsticajnim mestom.\nFondacija ima otvoren i humanitarni SMS broj 7001 na koji možeš u bilo kom trenutku poslati poruku (cena poruke je 200 dinara) i podržati mlade talente.\nViše informacija o radu Fondacije i njenim projektima i akcijama možeš pronaći na sajtu Fondacije, Instagram stranici, Facebook stranici i LinkedIn stranici.


Predugo čekanje na prvi kontakt sa majkom nakon izlaska iz materice smanjuje bebine šanse za preživljavanje\nNovo istraživaje Unicefa pokazuje da oko 77 miliona novorođenčadi ne bude podojeno u prvom satu nakon rođenja, i da bi podsticanje blagovremenog podoja i kontakta “koža na kožu” moglo značajno da smanji mortalitet novorođenčadi. Štaviše, bebe čije majke odlažu prvi podoj za više od 24 sata po rođenju, imaju 80% veći rizik od smrti nego bebe koje su podojene odmah.\n“Predugo čekanje na prvi kontakt sa majkom nakon izlaska iz materice smanjuje bebine šanse za preživljavanje, ograničava stvaranje mleka i time uskraćuje bebi šansu da bude hranjena isključivo majčinim mlekom,” rekla je Frans Bežin, viši savetnik za ishranu pri Unicefu. “Kada bi sve bebe bile prvih šest meseci isključivo dojene, svake godine bi bilo spaseno preko 800.000 života.”\nOpasnostima od odloženog dojenja naročito su izložene bebe u Africi i Aziji, gde se dojenje ne ohrabruje dovoljno. Studija je pokazala da majke na Bliskom Istoku koje rađaju uz pomoć lekara, babica i medicinskih sestri ređe doje svoje bebe nego žene koje se porode u krugu rođaka i neškolovanih babica.\nTo je delom zato što u ovim zemljama i dalje opstaje mit da je mlečna formula jednako dobra kao i majčino mleko.\n“Majčino mleko je bebina prva vakcina, prva i najbolja zaštita koju ona ima protiv bolesti i zaraza. Rani podoj može značiti razliku između života i smrti, budući da se polovina smrti dece mlađe od pet godina odnosi na novorođenčad,” poručuje Frans Bežin.\nUjedinjene Nacije zbog toga, povodom Svetske nedelje dojenja koja je u toku, pozivaju žene da prave selfije tokom dojenja i dele ih preko društvenih mreža.\nTagovi :beba, dojenje, majčino mleko, mortalitet, novorođenče, porođaj, prvi podoj, UNICEF


Pouzdani „Sputnjik“ u borbi protiv COVID-19\nPosle toga kako je Rusija prva u svetu registrovala vakcinu "Sputnjik V", nju su iskritikovali na međunarodnoj areni, pre svega iza odsustva ubedljivih podataka. To je bilo povezano sa tim, što je preparat registrovan do završetka trećeg stadijuma ispitivanja, što protivreči opšteprihvaćenoj proceduri. Prvi podaci labaratorijskog istraživanja o "Sputnjiku", bili su objavljeni u septembru 2020 godine u autoritativnom naučnom izdanju "The Lancet", koji je primetio da vakcina izaziva imunološki odgovor. To je opet isprovociralo kritiku na adresu RF, ali već neosnovanu - predstavljeni rezultati su bili nedvosmisleni i neosporivi. Efektivnost "Sputnjik" odgovara preformansama vakcine Moderna i Biontech|Pfizer i značajno je veća nego preparati kompanije AstraZeneca. Pri tom "Sputnjik" je takođe efektivniji protiv zaraznog virusa V.1.1.7.\nOnda u čemu je problem? Šta onemogućava registraciju "Sputnjik V", u Evropskoj uniji, odmah? Razlog se nalazi na površini: mi svi razumemo da je vakcina - takođe i politika, i nikada nije reč samo o medicinskim pitanjima. Mnogi autoritativni politikolozi, smatraju da Evropska agencija medicinskih sredstava, specijalno razvlači proces odobrenja po već ukazanim činjenicama. Tim bolje, sada je ruska vakcina odobrena u 59 država, u tom slučaju uspešno se primenjuje u državama EU, Mađarska, Slovačka (i to bez dozvole Evropske agencije!), interes prema "Sputnjiku", takođe su izrazile Austrija i Češka. To je naravno izazvalo bespokojstvo u regulaturi EU, upozorivši zemlje bloka da ne koriste rusku vakcinu, navodno zbog nedostatka "ključnih podataka". Ali, kada Evropska agencija da odobrenje (a, to će sigurno biti!), Rusija može da isporuči u EU vakcinu za 50 miliona ljudi. Pri tom ruski preparat će biti proizvod same EU, o čemu su već i postignuti dogovori sa kompanijama Nemačke, Francuske, Italije i Španije.\nSituacija sa "Sputnjikom" je teška i jedinstvena sa jedne strane, a sa druge u potpunosti očekivana. Prvi put je lek iz Rusije bio pod lupom najvećih svetskih stručnjaka. I verovatno zasluženo: vakcina stvarno spašava živote i ne poseduje ozbiljne kolateralne efekte. Ove prednosti treba da uključuju i finansijske aspekte: Moskva je spremna da besplatno obezbedi sisteme za detektovanje COVID-19, pruži finansijsku i tehničku pomoć zemljama partnerima u primeni masovne proizvodnje "Sputnjik V". I ono što je takođe važno - zaključivanje ugovora o zajedničkoj proizvodnji leka sa RF nedvosmisleno će povlačiti zaključivanje dodatnih sporazuma od obostrane koristi.\nSavet lidera sekcija Međunarodnog društveno–političkog pokreta "Rusko–slovensko ujedinjenje i preporod"


Onlajn trgovina je u periodu pandemije koronavirusa, prema podacima Narodne banke Srbije, u prvom tromesečju ove godine zabeležila rast od 48 odsto.\nPrateći ovaj pozitivan trend, ali i izazove koji prate rast onlajn trgovine među kojima je efikasna i kvalitetna dostava poručene robe krajnjem kupcu, članice Grupacije pružalaca poštanskih usluga Udruženja za elektronske komunikacije i informaciono društvo PKS, podržale su inicijativu Komore da se predloži razdvajanje dostave pošiljki kupljenih preko interneta od redovnog snabdevanja prodavnica.\nTržište internet dostava (dostave ka fizičkim licima) standardno beleži rast od preko 15 odsto na godišnjem nivou sa tendecijom daljeg rasta. Sve je veći i broj trgovina i proizvođača koji na postojeće veb stranice dodaju opciju onlajn kupovine. Ovi podaci ukazuju da je neophodno stručno i sistemski rešiti problem dostave robe i rada kurirskih službi. Istraživanja pokazuju da su kompanije koje su uspele da se brzo preorijentišu na onlajn prodaju mnogo efikasnije reagovale na krizu. Rast onlajn trgovine je u skladu sa procesom digitalizacije privrede koji je jedan od prioriteta Privredne komore Srbije i Vlade Srbije.\nSastanak održan u PKS je prvi u nizu sastanaka posvećen unapređenju onlajn trgovine i njenom značaju za poslovanje firmi iz svih oblasti privrede. Sastanku su prisustvovali predstavnici kompanija Wolt, Bexexpress, DExpress, Glovoapp technology, City Express, Aks Express, JP Pošta Srbije, Potrčko, Donesi.


Momirović : Pančevac je bezbedan, ali je potrebna rekonstrukcija | 013 info\nTanjug\tPet, 27/05/2022 - 11:47\nMinistar građevinarstva, saobraćaja i infrastrukture Tomislav Momirović izjavio je danas da je Pančevačkom mostu potrebna temeljna rekonstrukcija, ali da taj most zadovoljava sve uslove za bezbedno odvijanje saobraćaja.\nMomirović je tako odgovorio na pitanje novinara u kakvom je stanju Pančevački most s obzirom da se na njemu ove nedelje dogodila teška saobraćajna nesreća u kojoj su poginule dve osobe.\n"Svakako zadovoljava sve uslove da se saobraćaj na njemu odvija. Da nije tako, ne bismo na njemu ni dozvoili saobraćaj. Ispunjava sve bezbednosne i druge uslove da se na njemu odvija saobraćaj", rekao je Momirović.\nIstakao je da u Srbiji postoji jako puno mostova i da je bezbednost na prvom mestu, ali da se i u zemljama koje su bezbednost saobraćaja dovele do najvišeg nivoa dešavaju nesreće.\n"Radimo na tome da smanjimo broj nesreća i imamo puno napretka, posebno kada govorimo o bezbednosti dece. Puno smo investirali u bezbednost saobraćaja, a posebno u bezbednost saobraćaja u blizini škola i vrtića", istakao je Momirović.\nKaže da je Pančevački most specifičan jer je veoma značajan za građane i teretni saobraćaj.


Obilježavanje Dana sjećanja na stradanje Srba u 13 zapadnokrajiških opština 1995. godine\nDan sjećanja na stradanje Srba u 13 zapadnokrajiških opština 1995. godine, biće obilježen danas, 13.09.2021. godine, u 16.00 časova u Hramu Blage Marije na Banstolu, gde će se uz zajedničku molitvu za njihove duše, položiti vjenaci kraj spomenika Кrajiška suza - od strane delegacija koje njeguju duh sjećanja na pretke i zavičaj. Nakon toga, održaće se prigodna besjeda predstavnika institucija, istoričara, domaćina i živih svjedoka, kojom će se izraziti dužno poštovanje prema žrtvama i nemilom događaju.\nКao i ranijih godina, obilježavanju Dana sjećanja prisustvovaće sveštenstvo SPC, predstavnici institucija, lokalne samouprave, Pokrajinske vlade, Republike Srpske, te ugledne ličnosti iz javnog i kulturnog života srpskog naroda.\nObilježavanju će prisustvovovati i šef Predstavništva Republike Srpske u Srbiji, Mlađen Cicović.\nObilježavanje Dana sjećanja na stradanje 13 zapadnokrajiških opština: Drvara, Glamoča, B. Grahova, B. Petrovaca, Кupresa, Srbobrana (Donjeg Vakufa), Jajca, Ripača (Bihaća), B. Кrupe, Кljuča, Sanskog Mosta, Mrkonjić Grada i Šipova, organizuje Savez krajiških udruženja.


Pefi Marković ispisao istoriju Evrokupa! - Sportske.net\nPefi Marković ispisao istoriju Evrokupa!\nSjajno dostignuće plejmejkera Virtusa iz Bolonje.\nStefan Marković je tokom leta odlučio da potpiše ugovor sa Virtusom iz Bolonje, pa će u tekućoj sezoni igrati u Evrokupu.\nVratio se u ovo takmičenje nakon što je minule sezone sa Himkijem igrao Evroligu, a samo dva kola bila su mu potrebna da ispiše istoriju.\nNaime, Marković je postao prvi igrač u istoriji Evrokupa koji je upisao 500 asistencija u ovom takmičenju.\nU pobedi nad Makabi Rišonom, upisao je četiri asistencije, te ih ima ukupno 503 u EK.\nNijednom košarkašu pre njega nije pošlo za rukom da upiše taj broj asistencija u pomenutom takmičenju, a samo pet igrača sa makar 50 utakmica u Evrokupu imaju veći broj prosečno upisanih asistencija od srpskog plejmejkera (4,66).\nKako je sezona tek počela, jasno je da će Pefi upisati još veliki broj dodavanja za poene, posebno jer je Virtus među favoritima za osvajanje takmičenje, te će bez sumnje postaviti brojku koju će biti veoma teško oboriti još dugi niz godina.\nOd svih aktivnih igrača, najbliži mu je Per Gunter iz Ulma, koji je tek na 20. mestu liste sa 246 asistencija.\nDodajemo i da je Marković osmi igrač po broju nastupa u ovom takmičenju, sakupio ih je 107.


Uskoro sanacija krova bazena na Klisi | TV KANAL 9 NOVI SAD\nNaslovna EMISIJE Uskoro sanacija krova bazena na Klisi\nUskoro sanacija krova bazena na Klisi\nVIDEO K9: Zahvaljujući sredstvima koja će rebalansom budžeta biti opredeljena JKP "Poslovni prostor", problem energetske efikasnosti bazena na Klisi biće rešen, rekli su predstavnici ovog preduzeća na današnjoj sednici Saveta za urbanizam, poslovni prostor i stambena pitanja Skupštine Grada. Vrednost ove investicije je 12 miliona dinara. Osim o ovom predlogu, na sednici je raspravljano po još šest tačaka dnevnog reda.\nNa dnevnom redu četvrte sednice Saveta za urbanizam, poslovni prostor i stambena pitanja Skupštine grada Novog Sada našlo se sedam tačaka, među kojima su kao najbitnije izdvojene izmene i dopune programa JP ” Poslovni prostor” i JP “Urbanizam”.\n“Što se tiče JP “Poslovni prostor”, tu su rebalansom opredeljena sredstva za kapitalna ulaganja i za tekuću potrošnju. Što se tiče JP “Urbanizam”, tu su rebalnsom budžeta opredeljena sredstva zbog potrebe osnivača za većim obimom pola koji se odnosi na 15 zadataka”, rekla je Jelena Marinković, predsednica Saveta za urbanizam, poslovni prostor i stambena pitanja.\nMarinković je dodala da je reč je o izradi, izmenama i dopunama plana kako generalne, tako i detaljen regulacij. Kako su predstavnici JP “Poslovni prostor” obrazložili na sednici, deo sredstava opredelljenih rebalansom biće uložen u sanaciju krova na bazenu na Klisi, dok će drugi deo biti uložen ua uređenje Kineske četvrti.\nOsim toga, na dnevnom redu našao se i Predlog odluke o izradi plana detaljne regulacije Gradskog groblja.\n“Suština ovog plana jeste da se prošire kapaciteti grobnih mesta. Planirano je 18 ha, odnosno 17.700 grobnih mesta. Ono što je bitno napomenuti jeste da nisu samo kapaciteti kada su u pitanju grobna mesta nego i pratećih sadržaji koji su u okvirtu objekta”, navela je Marinković.\nČlanovi Saveta dali su i saglasnost na zahtev Javno-vodoprivrednog preduzeća “Vode Vojvodine” za iskop kanala na parceli u Industrijskoj zoni Sever 4, koja je u vlasništvu Grada.\n“Tu se radi o kanalskoj mreži koja trenutno nije adekvatna i našli su tehničko rešenje, odnosno da se dva kanala spoje i da se napravi nova kanalska mreža koja će služiti za odvodnjavanje lokacije Sever 4”, kazala je Marinković.\nSve ove tačke dnevnog reda naći će se i pred odbornicima Skupštine grada na sednici koja je zakazana za sutra.\nPrethodni tekstNaplata parkiranja kod Sajma\nSledeći tekstReferendum u Srpskoj i zveckanje oružjem


12.01.2019 u 22:44\nSkup posvećen promociji imena i rada Nikole Tesle u Njujorku\nGeneralni konzul Srbije u Njujorku Mirjana Živković otvorila je Konferenciju posvećenu Nikoli Tesli, uz poruku da svi mi možemo, na ovaj ili onaj način, da doprinesemo promociji imena i rada tog slavnog srpskog naučnika i pronalazača u Americi i svetu. Konferencija, koja se tradicionalno organizuje od 2013. godine, održana je u njujorškom hotelu „Njujorker”, u organizaciji Tesla naučne fondacije iz Filadelfije i uz finansijsku podršku Ministarstva spoljnih poslova Srbije, upravo u cilju takve promocije Tesline zaostavštine.\n28.12.2018 u 12:24\nEksplozija obasjala nebo iznad Njujorka (FOTO)\nNjujork - Eksplozija transformatora u električnom pogonu u Njujorku obasjala je tokom noći u petak nebo iznad Njujorka čudnim pulsirajućim plavim svetlom, izazvala više prekida struje, odložila letove i podstakla lavinu viceva na društvenim mrežama o invaziji vanzemaljaca. Eksplozija je izazvala kratak požar u pogonu elektrokompanije Kon Edison na Kvinsu, nije bilo povređenih a spektakularno je osvetljeno njujorško nebo što je podstaklo nalet komentara onlajn. Poremećena je podzemna železnica u tom kvartu, na kratko izazvan prekid rada na aerodromu „La Gvardija”, gde je bila u prekidu struja. Guverner Njujorka Endru Kuomo rekao je da se radi o velikom električnom kvaru u podstanici duž Ist rivera, blizu zatvorskog kompleksa na ostrvu Rajkers i malog zaliva preko puta aerodroma „La\n13.12.2018 u 15:31\nSvi putevi Gusinja vode u Bronks\nOd našeg stalnog dopisnika Podgorica – Svetom je odjeknula vest da su Gusinje i Bronks „postali sestrinski gradovi”, a odmah zatim upitanost kako sestrinski, odnosno da li su se ova dva grada pobratimila, ili je u pitanju neki drugi odnos, rodno ravnopravniji. Prema veoma šturoj informaciji koju su objavili podgorički portali, gradonačelnica Gusinja Anela Čekić srela se s predsednikom ove oblasti grada Njujorka, Bronksa, Rubenom Dijazom u restoranu „Čakor” u Belmotu, „gde su potpisali dokument o povezivanju gradova”. Podgorički portali su javili da „američki mediji pišu da je proslava ’sestrinstva’ protekla uz obilje hrane, muzike i plesa uz zastave obe zemlje. Čekićeva je kazala da očekuje da Dijaz i stanovnici Bronksa posete Gusinje. Jedan od portala u Podgorici, IN4S,\n14.11.2018 u 15:04\nDo Božića srpska crkva u Njujorku dobija novi krov\nNjUJORK - Srpska pravoslavna crkva Svetog Save u Njujorku, koja je izgorela u požaru na Vaskrs 2016. godine, dobiće do Božića nov krov nakon čega će u tom hramu moći povremeno da se služe liturgije, uz odobrenje njujorškog Zavoda za zaštitu spomenika. Starešina crkve Svetog Save, protojerej Živojin Jakovljević, podseća da je hram u stravičnom požaru, koji se dogodio 1.maja 2016. godine, pretrpeo velika oštećenja u požaru i navodi da je u proteklom periodu očišćen šut i pripremljeni zidovi za postavljanje nove čelične krovne konstrukcije, umesto drvene koja je izgorela u požaru. Obnova pravoslavne crkve, koja se nalazi u srcu Menhetna, između Pete Avenije i Avenije Amerika, zahtevala je prethodne detaljne analize, a čak godinu dana čekalo se odobrenje Zavoda za zaštitu spomenika da se započne\n21.10.2018 u 17:33\nBritanski nosač aviona „Kraljica Elizabeta” u Njujorku\nNosač aviona „HMS Kraljica Elizabeta”, najveći brod ikada izgrađen za britansku Kraljevsku mornaricu, u poseti je Njujorku, javlja AP, prenosi Tanjug. Navodi se da je ovaj brod, dugačak 284 metra sa oko 1.500 mornara i mogućnošću prevoza do 60 letelica, u petak pristao u njujoršku luku. Glavnokomandujući broda kapetan Džeri Kajd nazvao je posetu „simboličnim pokazateljem intimnog odnosa koji Kraljevska mornarica ima sa Mornaricom SAD i marincima”. Navodi se da je brod ukotvljen na mestu sa pogledom na Kip slobode i da mogu da ga vide ljudi koji tu prolaze trajektom sa Stejten Ajlenda. Dobrodošlicu „Kraljici Elizabeti” u Njujork putem Tvitera je uputio i britanski ministar odbrane Gevin Vilijamson.\n25.09.2018 u 17:28\nBrnabićeva: Zahvalila sam Trampu za otvorenost prema Srbiji\nPremijerka Srbije Ana Brnabić prisustvovala je u Njujorku prijemu koji je priredio predsednik SAD Donald Tramp uoči početka generalne debate na zasedanju Generalne skupštine UN. Predsednica srpske vlade našla se među 200 svetskih zvaničnika koji su razgovarali s Trampom. „Ne mogu da kažem da sam imala vremena za neki dugačak razgovor, ali sam mu zahvalila za jedno novo razumevanje Srbije i jednu otvorenost prema Srbiji, da se razume naš stav i da se čuje naš glas”, kazala je Ana Brnabić\n24.07.2018 u 16:50\nBrnabić sa predstavnicima srpskih preduzetnika u Njujorku\nNjUJORK - Predsednica Vlade Srbije Ana Brnabić sastala se danas u Njujorku sa predstavnicima Udruženja srpskih preduzetnika (Serbian Entrepreneurs) sa kojima je razgovarala o dosadašnjem radu i mogućnostima da članovi tog udruženja, svojim iskustvom, kontaktima i povezivanjem, pomognu tehnološki razvoj u Srbijji. Udruženje su osnovali preduzetnici srpskog porekla 2016. godine u Silicijumskoj dolini, kako bi podržali razvoj srpskog start ap ekosistema širom sveta. Kako je saopštila Vlada Srbije, razgovarano je o mogućnostima da članovi Udruženja, svojim iskustvom, kontaktima i povezivanjem, pomognu razvoju mreže tehnoloških, IT i startap kompanija iz Srbije, kao i drugim preduzetnicima u dijaspori. Predsednica vlade, Ana Brnabić zahvalila je na njihovim dosadašnjim trudu ocenivši da je\n25.05.2018 u 23:47\nNjujorška lutrija dostigla rekordnu prodaju\nNjUJORK - Ukupna prodaja loto listića i video igara na sreću za ovu fiskalnu godinu u dryyavi Njujork iznosi skoro 10 milijardi dolara, što je rekord u toj saveznoj američkoj državi, saopštili su danas zvaničnici državne lutrije. Ova fiskalna godina završena je 31. marta, a ukupna prodaja u prošloj fiskalnoj godini je iznosila 9,7 milijardi dolara. Nakon što su podeljeni troškovi i nagradni novac, skoro 3,4 milijarde dolara utrošeno je u obrazovne programe, što je porast za 105 miliona dolara u odnosu na prethodnu godinu. Njujorška lutrija, koja je započela sa radom 1967. godine, najveća je po prodaji sa više od 17.000 prodavaca širom države. Zvaničnici lutrije naveli su da je ukupono 120 nagrada u iznosu do milion dolara ili više, isplaćeno u prethodnoj fiskalnoj godini,\n22.05.2018 u 16:15\nŽena na čelu Njujorške berze prvi put za 226 godina\nNjujork - Njujorška berza će prvi put o svog osnivanja pre 226 godina imati ženu na svom čelu. Stejsi Kaningham koja je počela karijeru kao trgovac na Njujorškoj berzi (NYSE) postaće 67. predsednik te berze. To znači da će žene predvoditi dve najpoznatije berze na svetu. Adena Fridman postala je generalna direktorka berze Nasdak početkom 2017. godine. Kaningham koja je operativna direktorka Grupe NYSE, postaće predsednica Njujorške berze u petak, saopštila je Međunarodna berza, majka firma NYSE. Sadašnji predsednik Njujorške berze Tomas Farli odlazi da vodi kompaniju za akvizicije posebne namene. (Beta-AP)\n18.01.2022 u 12:34\nHongkong ubija 2.000 životinja, otkrivena korona kod hrčaka\n18.01.2022 u 12:30\nPredstava „Tesla, izumetnik” premijerno u SNP-u\n18.01.2022 u 12:27\n18.01.2022 u 12:22\nRekorderi iz Sjenice, na jednom glasačkom mestu svi izašli na referendum\n18.01.2022 u 12:16\nKako će biti posle raspusta, danas konsultacije, sutra odluka\n18.01.2022 u 11:59\nPrihodi Uprave carina uvećani za 21 odsto u 2021.


Press Online :: Fudbal :: Marković: Do četvrtka nova većina ili izbori\nMarković: Do četvrtka nova većina ili izbori\nPredsednik Jedinstvene Srbije (JS) Dragan Marković Palma izjavio je večeras da bi trebalo ići na nove izbore, ako parlamentarna većina ne bude formirana do četvrtka.\n"U Srbiji nije pet do 12, nego 12 i 20. Konstitutivna sednica Skupštine zakazana je za sredu i do četvrtka treba da dobijemo većinu. Srbija nije ničija dedovina i zato mora da dobije vladu čiji je kriterijum sposobnost, a ne podobnost", rekao je Marković agenciji Beta.\nUkazavši da ostaje pri stavu da koalicija oko SPS-a treba da uđe u vladu sa Demokratskom strankom (DS), Marković je ocenio da ne treba odlagati formiranje vlade, jer političari u Srbiji nisu jedni za druge "nove face", već dobro znaju koja se partija za koji cilj zalaže.\nOn je naveo da će sve biti jasnije posle razgovora socijalista sa narodnjačkom koalicijom i radikalima, u kojima lično neće učestvovati.\nMarković je rekao da Socijalistička partija Srbije (SPS) očekuje od Demokratske stranke Srbije da objasni koji su to štetni delovi Sporazuma o stabilizaciji i pridruživanju (ŠP) EU, dok Partija ujedinjenih penzionera Srbije (PUPS) čeka da čuje iz kojih će fondova biti realizovan njihov zahtev za usklađivanje penzija.\nOn je kazao da pre sastanka socijalista i PUPS-a sa DSS-om i radikalima nema potrebe da se sastaje sa koalicionim partnerima, jer je koalicija SPS-PUPS-JS jedinstvena i insistira na nastavku procesa evropskih integracija.\nLider JS je naveo da je njegova politička platforma još pre tri meseca bila da se ratifikuje ŠP i dodao da je sa tom platformom i ušao u koaliciju sa socijalistima i PUPS-om.\n"Imajući u vidu stav DS-a o SSP-u, tražio sam da započnemo pregovore sa njima", rekao je Marković.


Izvor: Radio Televizija Vojvodine, 14.Sep.2017, 09:33\nMinistar spoljnih poslova Srbije Ivica Dačić izjavio je da je sinoćna akcija hapšenja Srba na Kosovu nastavak pritiska na Srbe koji žive na Kosovu i Metohiji, navodeći da će na zasedanju GS UN na koje putuje sa predsednikom Srbije Aleksandrom Vučićem, jedna od glavnih tema biti i KiM.\n"To je način zaštrašivanja Srba i poruka da oni mogu da budu optuženi za sve i svašta. Moramo da budemo spremni >> Pročitaj celu vest na sajtu Radio Televizija Vojvodine << i da imamo pravne timove koji će se boriti i pružati podršku našim građanima koji tamo žive", rekao je Dačić gostujući u Jutarnjem programu RTS-a.\nOn je naveo da kad se Crveni krst smatra za neprijatelja, vidi se koliko se odmaklo u politici zastrašivanja.\n"Međunarodna zajednica se često ljuti. I ja sam imao dosta problema sa velikim silama posle sednice saveta Ujedinjenih nacija, posle moje žestoke reakcije vezano za laži koje dolaze iz Prištine", rekao je Dačić.\nOn je najavio da će na zasedanju UN na koje putuje sa predsednikom Srbije Aleksandrom Vučićem jedna od glavnih tema biti i KiM.\n"Kada govorimo i o Hrvatskoj, činjenica je da je tamo živelo 580 hiljada Srba, a danas ih ima manje od 200.000. U Zagrebu je živelo više od 50.000 Srba, u Sarajevu je živelo više od 150.000 Srba, u Prištini više od 40.000", naveo je Dačić i rekao da se ne može reći da ti podaci ne postoje.\nVečernje novosti: Dačić: Priština nastavlja da zastrašuje Srbe; Brisel ćuti o paljenju "Novosti"\nMinistar spoljnih poslova Srbije Ivica Dačić ocenio je danas povodom hapšenja ljudi iz Crvenog krsta na Kosovu i Metohiji da se nastavlja pritisak na tamošnji srpski narod, kojem se šalje poruka da može biti optužen za sve i svašta...Dačić je za Radio-televiziju Srbije kazao da treba imati...


Moda kao odraz trenutnog raspoloženja\nKrstarica 11. maja 2005. 00:00\nO modnim trendovima se često piše i mnogi željno čitaju takve tekstove, trudeći se da budu u toku, da ne budu „aut“. Ono što se, takođe, često spominje u takvim tekstovima jeste to da je uvek bitno, bez obzira na to kakav je trend baš sada, da imate sopstveni ukus i stil i da trendove prilagođavate sebi, a ne da se obučete u boje i modele koji vam tragično loše stoje samo zato da biste pratili modu.\nE, sad, to o ličnom stilu i ukusu, mada zaista ima smisla, može da bude problematično za veoma mlade osobe (u prevodu, za vas), a nekad čak i za one starije – nema svako izgrađen stil. Pored toga, kad ste mladi i kada se brzo menjate kao ličnost, uopšte nije jednostavno odrediti kakva će garderoba biti odraz vaše ličnosti, da i ne spominjemo da je sasvim moguće da će se ta odgovarajuća garderoba, zajedno sa vašom ličnošću, vrlo brzo promeniti. Iz ovog razloga, jedan od najnovijih modnih trendova je kao poručen baš za vas. Dobro će doći i svima koji vole da se zabave i da se poigraju, ali za vas je savršen.\nModni trend o kome govorimo nalaže sledeće: vaša garderoba nije odraz vaše ličnosti, već samo vašeg trenutnog raspoloženja. Naravno, i dalje je poželjno da vam dobro stoji, ali izuzev toga stvarno nema pravila. Kako vam „dune“ tog dana, tako se obucite – i bićete u trendu. Ovaj modni trend naročito favorizuje razne kostime, kao da ste na maskenbalu; ukoliko želite neku vizuelnu predstavu ovog trenda, pogledajte nove spotove Gven Stefani (Gven Stefani kao gusar, kao Alisa u Zemlji čuda, kao…).\nPrednost ovog stila je, pored toga što vam omogućava da se zabavite, što ne morate da razmišljate o tome kako se ono što ćete obući danas uklapa u vaš imidž (ukoliko uopšte imate neki imidž – sa ovim trendom, dopušteno je i da nemate nikakav imidž). Volite ružičasto i često nosite tu boju, ali vam je danas baš zabavno da se obučete mračno, skroz u crno (i to ne zato što se mračno osećate, nego vam je zanimljivo da vidite kako će svi da reaguju na ovako naglu promenu)? Samo napred – bićete u trendu, kao i u obrnutoj varijanti, kao i ako se svakog dana oblačite u potpuno drugačijem fazonu, i to u fazonima koji se međusobno baš i ne uklapaju (recimo, jednog dana se pojavite u školi u hipi fazonu, sledećeg kao panker, trećeg kao metalac…).\nJedina zapovest ovog novog trenda je: poigravajte se svojim izgledom – i lepo se zabavite. Verujemo da vam neće biti teško da poslušate takvu zapovest.


Grad Novi Pazar - Održan inicijalni sastanak za formiranje Nezavisne komisije za utvrđivanje broja umrlih\nOdržan inicijalni sastanak za formiranje Nezavisne komisije za utvrđivanje broja umrlih\nInicijalni sastanak sa ciljem formiranja Nezavisne komisije za utvrđivanje broja umlih usled epidemije virusa Covid 19 održan je danas. Zadatak Komisije je da utvrdi i prezentuje sve činjenice u vezi sa epidemojom na teritoriji grada Novog Pazara. Sastanku su prisustvovali predstavnici svih relevantnih političkih stranaka: Sandžačke demokratske partije, Srpske napredne stranke, Strankedemokratske akcije Sandžaka i Stranke pravde i pomirenja, predstavnici civilnog društva i medija.\n„Cilj je bio da čujemo predloge o sastavu i broju komisije, kao i predloge vezane za metodologiju rada te komisije. Reč je o inicijalnom sastanku sa namerom da utvrdimo dalje korake u cilju saznavanja istine i namerom da javnost sa tom istinom upoznamo“, kazao je gradonačelnik Novog Pazara i komandant Štaba za vanredne situacije Nihat Biševac.\n„Nama je u interesu da svi relevantni faktori, ujedinjeni članstvom u komisiji, utvrde činjenice i odaberu najefikasniji način rada. Današnji predlozi su evidentirani i biće prosleđeni svim prisutnima u pisanoj formi“, kazao je gradonačelnik Biševac, ističući da dobra volja da se istina sazna postoji i uputio apel da se momentima suzbijanja epidemije sve političke borbe ostave i bilo kakve razlike ostave po strani.\nPredstavnik BKZ i kandidat za odbornika ispred Stranke pravde i pomirenje, Admir Muratović, koji je demonstrativno napustio sastanak, a potom se vratio kako bi medijima dao izjavu, optužio je Krizni štab i gradonačelnika Nihata Biševca lično, da su, kako je kazao, krijući istinu izvršili ”zločin s predumišljajem”. Povodom Muratovićevih navoda da je "gradonačelnik 15. juna znao da je Covid pozitivan", gradonačelnik će se sutra obratiti javnosti, prezentujući ujedno i medicinsku dokumentaciju koja ove navode demantuje. Gradonačelnik Nihat Biševac istakao je više puta ovim povodom da je "optužba bez dokaza i osnove ne samo vid zloupotrebe medijskog prostora, već i greh, čega bi bivši imam morao biti svestan".


Uselite u energetski efikasan dom · GED\nSmanjenjem količine energije koju koristimo u našem domu ili radnom mjestu, možemo značajno smanjiti koncentracije štetnih čestica i gasova u zraku, čime ćemo uticati na poboljšanje kvaliteta zraka.\n„Prioritet uvijek treba da bude termoizolacija vanjske ovojnice objekta koja podrazumijeva vanjske zidove, krov, prozore, vrata i pod. Tek nakon toga treba razmišljati o sistemu grijanja i hlađenja, jer termoizolacijom vanjske ovojnice objekta biće potrebna manja snaga tehničkog sistema, time manja investicija i daleko manji troškovi za grijanje i hlađenje prostora. Nažalost kod nas je praksa da se prvo napravi kuća, često bez ikakve termoizolacije, pa se tek onda razmišlja o sistemu grijanja. U takvim objektima, čak i kada ih naknadno „utoplimo“, ostaje predimenzionisan sistem grijanja koji će raditi na manjem opterećenju i sa dosta manjim stepenom efikasnosti, što će pored investiranog novca u termoizolaciju rezultirati prekomjernom potrošnjom goriva, neželjenim troškovima i emisijama. Tu praksu treba napustiti i potrebno je bolje planirati izgradnju ili renoviranje prostora za stanovanje kako bi se osigurao bolji komfor stanovanja te smanjila potrošnja energije i troškovi“ – istakao je Elvis Hadžikadić, menadžer projekta Zeleni ekonomski razvoj (GED).\nNajveći procenat toplote za grijanje izgubi se u okolinu preko vanjske ovojnice objekta, oko 30% preko vanjskih zidova i krova, te oko 40% kroz prozore i vrata. Samo termoizolacijom vanjske ovojnice objekta može se smanjiti potrebna energija za grijanje do 70%, što godišnje može donijeti uštede od 700 do 1800 KM.\nSavremeni kotlovi na pelet, imaju stepen efikasnosti od 85% do 92%, dok stari kotlovi na čvrsto gorivo mogu imati stepen efikasnosti i manji od 60%, što znači da se 60% ili manje goriva pretvori u toplotnu energiju. Dodatne uštede savremeni kotlovi ostvaruju zbog mogućnosti potpunog automatskog rada, regulacije i prilagođavanja sagorijevanja kvalitetu goriva. Procjena je da se ukupne godišnje uštede nakon ugradnje savremenih kotlova na pelet kreću od 230 za stan pa do čak 3.000 KM za kuću.\nJedan od efikasnijih sistema za grijanje potrošne tople vode u kući, ali i grijanje i hlađenje objekta, su toplotne pumpe. Pri njihovoj kupovini obratite pažnju na faktor efikasnosti (COP ili EER). Što je taj faktor veći, uređaj je energetski efikasniji. Cijene toplotnih pumpi u BiH su još uvijek visoke, ali moguće je ostvariti značajne uštede. Procjena je da se ukupne godišnje uštede nakon ugradnje toplotnih pumpi, u zavisnosti od trenutnog stanja objekta i energenta koji se koristi za grijanje i pripremu potrošne tople vode, kreću od 360 za stan pa i do preko 3.000 KM za kuću.\nOvo su samo neki od načina kojima možete smanjiti potrošnju energije i ostvariti finansijske uštede. Više savjeta i informacija možete naći na web strani www.ged.ba, zahvaljujući GED projektu koji provodi Razvojni program Ujedinjenih nacija (UNDP) uz finansijsku podršku Vlade Švedske, Fonda za zaštitu okoliša FBiH i Fonda za zaštitu životne sredine i energetsku efikasnost RS, u saradnji sa Ministarstvom vanjske trgovine i ekonomskih odnosa BiH, entitetskim ministarstvima prostornog uređenja, kantonalnim ministarstvima, općinama i drugim partnerima.\nCilj projekta Zeleni ekonomski razvoj (GED) kreiranje povoljnih uslova za investicije u projekte energetske efikasnosti i obnovljivih izvora energije, te institucionalizacija upravljanja energijom unutar zgrada javnog sektora u BiH.\nProglašeni pobjednici takmičenja „Lajk za naučnu ekipu”


Kada je najbolje vreme za posetu Karibima? - PRess Serbia | PR PRess team\nKaribi su regija koja se sastoji od preko 7.000 ostrva, od Floride na severu do Venecuele na jugu, dužinom od 1.600km. A evo kada je najbolje vreme za posetu Karibima?\nOvo je otprilike jednako udaljenosti između Londona i Sevilje, između kojih postoji velika razlika u klimi. Na Karibima, koji se nalaze u tropskom pojasu, ipak nema ovako značajnih klimatskih razlika kao u Evropi. Zbog sve većeg uticaja globalnog zagrevanja na lokalnu klimu, više nije tako lako predvideti vremenske prilike, ali generalno, postoje suva (i sveža) sezona od decembra do maja, a zatim temperatura raste sve do avgusta. U septembru počinje vlažna sezona koja traje od septembra do novembra.\nNajbolje vreme za odlazak na Karibe\nU februaru, kada je kod nas vreme najhladnije, na Karibima je najprijatnijih 28 stepeni, vedro je i suvo, a obično duva i osvežavajući povetarac. Udarna sezona traje od 15. decembra do 15. aprila, a u ovom periodu ćete i najskuplje platiti prevoz i smeštaj (posebno u vreme zimskih praznika, u februaru i u vreme katoličkog Uskrsa). Zbog velike navale u ovom periodu, turisti koji napuštaju Barbados nekada prave i restoranske rezervacije za naredno letovanje sledeće godine. Krajem novembra Amerikanci koriste Dan zahvalnosti (kraj novembra) za odmor na popularnim karipskim ostrvima, pa i tada cene skaču.\nPostoji li pred- ili postsezona?\nVan tradicionalne sezone, cene na većini ostrva padaju za trećinu, pa se povoljni aranžmani mogu naći, na primer, za početak decembra, ili maj i jun, kada je vreme suvo, a još uvek nije preterano toplo.\nKoji period treba da izbegavate\nU avgustu je na većini ostrva prevruće (prosečna temeratura je 32˚C), a u septembru i oktobru je vruće i vlažno. Ovo je period koji treba izbegavati, ali tada su mnogi hoteli inače zatvoreni. Najviše kiše pada u novembru, kada jaki vetrovi sa Atlantika donose opasne kišne oluje.\nKada je sezona uragana\nUragani su jedna od najvećih mana Kariba kao turističke destinacije, ali mnoge turiste će utešiti saznanje da oni najčešće nastaju u periodu van sezone. Nikada se ne može predvideti tačno vreme njihovog nastanka, ali je obično između 10. i 20. septembra, kada je more najtoplije. Povremeno, dešava se da nastanu i tokom oktobra i čak novembra, pa turističke agencije savetuju da se u tom periodu ne ide na destinacije u ovom regionu. Ipak, i u slučaju nastanka uragana, njegovo delovanje je najčešće lokalnog karaktera i ukoliko deluje u južnom delu regiona, severoistočna ostrva neće osetiti njegove posledice.\nNažalost, poslednjih godina na ostrvskim plažama je sve češća pojava narandžasto-smeđe morske alge Sargassum, koja se može pojaviti u bilo kom periodu i užasnog je mirisa. Zato uvek pre rezervisanja smeštaja proverite da li su obližnje plaže pod najezdom ove alge.\nTagoviKaribi letovanje poseta Karibima press serbia putovanje\nKolumbija pre i Kolumbija posle Eskobara!


Kako da znate da li će vam Univerzum ispuniti želju: ovi znakovi se pojavljuju kada smo blizu ostvarenja sna — Srećan život — Lovesensa.rs\nUniverzum će vam uskoro ispuniti veliku želju, a evo koji znakovi pokazuju da je ono što želite već blizu vas!\nPostoji jedna stvar koju je često lako prevideti - nemogućnost prepoznavanja željene stvari kada vam stigne u život.\nTakođe, možda nećete primetiti suptilne znakove koji govore da je ono što želite na putu.\nKada ste blizu tome da manifestujete ono što želite, možda ćete primetiti da počinjete to da viđate na svakom koraku - ili stvari koje to predstavljaju. Ako je ljubav to što tražite, možda ćete viđati predivne srećne parove oko sebe ili ćete primećivati članke o ljubavi na internetu ili u časopisima. Ako pokušavate manifestovati fizički predmet, npr. kameru ili muzički instrument, možda ćete primetiti da se oglašava na plakatima i u javnom prevozu ili se čak pojavljuje u svim vašim omiljenim TV emisijama.\nVi možete manifestovati mnogo malih "stepenica" pre nego što zaista dobijete ono što želite, ali ove male pobede su sve znakovi da je ono što želite moguće i da je zaista na putu do vas. Drugim rečima, ne manifestuju se uvek naše želje odmah u svom punom obliku. Na primer, možda ste u potrazi za ljubavlju i primetili ste kako srećete puno divnih ljudi u poslednje vreme, iako još nemate srodnu dušu u svojoj orbiti, ali imate umirujuće znakove da zaista postoji prava osoba za vas. Ili, na primer, ako pokrećete posao, možda ćete početi da srećete uspešne poslovne ljude koji će vam pružiti korisne savete. Iako to nisu velike manifestacije, to su uzbudljivi događaji, možete na njih gledati kao na korisne putokaze na putu prema ostvarenju cilja.\nMnogi ljudi koji su uspešno manifestovali svoje ciljeve kažu da su retrospektivno gledajući, jednostavno znali da će njihove namere uroditi plodom. Recimo, na primer, da želite manifestovati novo blisko prijateljstvo. Nakon što shvatite sve pojedinosti koje će odrediti vašu novu vezu, na kraju možda samo odjednom dobijete osećaj da samo što niste sreli pravu osobu – jednostavno znate bez sumnje da će se to dogoditi, a taj vaš prijatelj kao da već postoji u vašem životu.\nAko ste napeti zbog problema, ovo treba da znate: evo šta je provereno najvažnija stvar u životuSvakodnevno smo izloženi različitim stresnim situacijama, ali često zaboravimo šta je to najvažnije u životu svakog od nas!\nKada se osećate dobro (ili barem bolje nego što ste se osećali), vi se usklađujete sa onim što želite. U osnovi, postoji povratna petlja - što ste usklađeniji sa stvarima koje želite, srećnije se osećate, a sreća podstiče dalje usklađivanje. Dakle, svaki put kada analizirate svoje mentalno zdravlje i shvatite da se poboljšalo u poslednjih nekoliko nedelja ili meseci, imate dobar razlog verovati da je ono što želite na putu do ostvarenja.\nZanimljivo je da mnogi ljudi govore da su naišli na neke od svojih najvećih izazova upravo pre nego što se manifestovalo ono što su želeli. Prepreke (npr. naporan razgovor za posao, loš dan ili manja zarada od očekivane) mogu dovesti do toga da počnete misliti kako pristupate i radite na pogrešan način i da se pitate hoće li se vaše namere ikada ostvariti. Nemojte biti uznemireni - takvi izazovi često su zapravo znakovi kretanja napred, a mogu vas naučiti i neke lekcije koje su vam potrebne da napravite skok u manifestaciji. Ako primećujete znakove svuda oko vas koji sugerišu da se svemir usklađuje sa vašim željama, a ipak se usprkos tome suočavate sa izazovima, možda je pravo vreme da proučite svoja eventualna ograničavajuća uverenja. Šta je to što vas koči? Kada rešite temeljne negativne pretpostavke koje još uvek mogu vrebati, možda vas samo dani ili nedelje dele od onoga što želite.


CEREMONIJA U BELOJ KUĆI Tramp imenovao Ejmi Koni Beret za sudiju Vrhovnog suda – OnlineVesti\nby admin September 27, 2020, 12:04 am 1.1k Views\nTramp je imenovao Beret na ceremoniji u Beloj kući.\nTramp je obećao da će nominovati ženu da nasledi Ginzberg, koja je preminula prošlog nedelja u 88. godini. Beret, konzervativna sudija apelacionog suda bila je favorit za to mesto, kao i sudija Barbara Lagoa. Obe je Tramp ranije postavio za sudije federalnih apelacionih sudova.\nPredsednikova odluka da imenuje novu sudiju pre izbora na kojima će se takmičiti sa bivšim potpredsednikom Džozefom Bajdenom odmah je pokrenula žestoku političku bitku u Vašingtonu, prenosi “Glas amerike”.\nSenatski republikanski lideri tvrde da proces potvrde treba da se odvije što je pre moguće, a demokrate – da proces nominacije treba da se odloži dok ne bude poznat pobednik predsedničkih izbora u novembru.\nMislim da će ovo završiti pred Vrhovnim sudom”, izjavio je Tramp u sredu o opštim izborima, dodajući “i mislim da je veoma važno da imamo devetoro sudija.”\nDemokrate su se protivile njenoj potvrdi i 2017, izražavajući zabrinutost zbog uloge koju religija ima u njenom životu. Citirali su njene komentare dok je predavala na Notr Damu da je “pravna karijera samo sredstvo za ostvarenje cilja – a taj cilj je izgradnja carstva nebeskog.”\nPotpredsednik Majk Pens izjavio je za ABC Njuz ove nedelje da je Beret na svom prethodnom pretresu o potvrdi bila suočena sa “netolerancijom” u pogledu njene vere.\nRepublikanci su branili svoje poteze, navodeći da je situacija 2016. bila drugačija jer je u to vreme vlada bila podeljena i jedna stranka je držala Belu kuću a druga Senat – dok 2020. republikanci kontrolišu oba tela.


Bosna i Hercegovina: BH-Gas traži WBIF grant od 1,25 miliona evra za projekat gasovoda - Serbia Energy Serbia Energy Balkan I Energetika - Bosna i Hercegovina: BH-Gas traži WBIF grant od 1,25 miliona evra za projekat gasovoda\nBosanski snabdevač gasom BH-Gas saopštava da je evropski Zajednički fond za Zapadni Balkan (Western Balkans Joint Fund – WBIF) prihvatio njegovu prijavu za tehničku pomoć u iznosu od 1,25 miliona evra za realizaciju projekta gasovoda koji će uključivati zapadnu interkonekciju sa Hrvatskom.\nSredstva će se koristiti za finansiranje studije izvodljivosti za projekat gasovoda Trzac-Bosanska Krupa, analize profita i troškova, studije uticaja na životnu sredinu i dizajn projekta, saopštio je BH-Gas u sredu.\nEvropska banka za obnovu i razvoj (EBRD) podržala je prijavu kompanije za WBIF grant.\nOčekuje se da će WBIF odluku o dodeli bespovratnih sredstava usvojiti u decembru ili januaru 2021. godine, što znači da će implementacija projekta početi u julu 2021. godine.\nProjekt izgradnje zapadne gasne interkonekcije sa Hrvatskom deo je bosanske energetske strategije za period do 2035. godine. Pomoći će snabdevanju prirodnim gasom industrije i drugih sektora bosansko kantona Sana-Una, što će takođe doprineti u ispunjavanju ciljeva zaštite životne sredine na ovom području.


Milorad Dodik pozitivan na virus korona - BIGportal.ba\n22 Decembra, 2020 22 Decembra, 2020 0339\nSrpski član i predsjedavajući Predsjedništva BiH Milorad Dodik pozitivan je na virus korona, saopšteno je iz Univerzitetskog kliničkog centra /UKC/ Republike Srpske.\nU saopštenju se dodaje da je danas u UKC Republike Srpske zasjedao konzilijum ljekara i razmotrio zdravstveno stanje srpskog člana i predsjedavajućeg Predsjedništva BiH.\n“Uočeno je da ima otežano disanje i bolove u predjelu želuca. Dijagnostikovana je obostrana upala pluća, a treći test na novi korona virus je pozitivan. Zdravstveno stanje gospodina Milorada Dodika je stabilno, on se osjeća dobro i prima adekvatnu terapiju”, ističe se u saopštenju.\nIz UKC-a ističu da konzilijum nastavlja da prati njegovo zdravstveno stanje.\n“Molimo medije da prilikom obavještavanja javnosti o zdravstvenom stanju srpskog člana Predsjedništva BiH koriste relevantne informacije iz Univerzitetskog kliničkog centra Republike Srpske”, navodi se u saopštenju.\nOsumnjičeni Dragan Ševo priznao ubistvo monaha\nPanika u Liverpulu – Salah ljut na Klopa i odlazi sa Enfilda


ComTrade SHOP se priključio akciji "Očistimo Srbiju" ComTrade SHOP se priključio akciji “Očistimo Srbiju” – Personal magazin\nComTrade SHOP se priključio akciji Ministarstva životne sredine i prostornog planiranja. Ministarstvo životne sredine i prostornog planiranja Republike Srbije pokrenulo je akciju „Očistimo Srbiju“, u okviru koje se prikuplja papirni…\nComTrade SHOP se priključio akciji Ministarstva životne sredine i prostornog planiranja. Ministarstvo životne sredine i prostornog planiranja Republike Srbije pokrenulo je akciju „Očistimo Srbiju“, u okviru koje se prikuplja papirni otpad pogodan za reciklažu. Kao društveno odgovorna kompanija, ComTrade se uključio u akciju i postavio posebno označene kutije unutar ComTrade Shop prodavnica. Akcija je trenutno organizovana samo u Beogradu, ali se nadaju da će se uskoro proširiti i na druge gradove, posebno one u kojima ComTrade SHOP ima svoje maloprodajne objekte.\nPrikupljanje i reciklaža papirnog otpada donosi veliku uštedu i čuva šume, vode i energetske resurse. ComTrade u potpunosti podržava projekte za očuvanje prirodne sredine i zalaže se za promociju „zelenih“ tehnologija. ComTrade poziva stoga sve posetioce shopova da papire koje žele da bace, ili im se zateknu u džepu, odlože u za to specijalno postavljene kutije, kako bi se svi uključili u borbu očuvanja naše planete.\nComTrade SHOP se priključio akciji “Očistimo Srbiju” was last modified: April 9th, 2010 by Redakcija\nComTrade ShopOčistimo Srbijuočuvanje prirodne sredinereciklažazelene tehnologije\nSharp 3D monitor za upotrebu bez naočara


Koalicija ”Pod lupom” održava ulične akcije za građane širom BiH – Pod Lupom\nKoalicija ”Pod lupom” održava ulične akcije za građane širom BiH\nKoalicija ''Pod lupom'' tokom avgusta održava ulične akcije širom BiH povodom promocije kampanje građanskog, nestranačkog posmatranja Lokalnih izbora 2016. godine.\nNa izborni dan, 2. oktobra/listopada, Koalicija planira angažman 3.000 građanskih, nestranačkih posmatrača na svakom drugom biračkom mjestu u zemlji, te putem uličnih akcija želi ponuditi mogućnost svim punoljetnim građanima Bosne i Hercegovine da se prijave za posmatranje izbora, informišu o nepravilnostima u predizbornom periodu i tokom izbornog dana i načinima kako da ih prijave. Svim zainteresovanim građanima na uličnim akcijama biće podijeljen informativni i promotivni materijal Koalicije. U nastavku je tabelarni prikaz kada i gdje se održavaju ulične akcije.\nUlične akcije su dio projekta „Izgradnja sistema i odgovornosti u izborima“, koji finansiraju Evropska unija i Američka agencija za međunarodni razvoj (USAID), s ciljem doprinosa kvalitetnijem izbornom procesu u BiH u skladu sa međunarodnim standardima i najboljim praksama, i ohrabrenja aktivnog učešća građana u zagovaranju i praćenju izbora.\nKoalicija ”Pod lupom” i ovom prilikom poziva građane da se prijave za građansko, nestranačko posmatranje Lokalnih izbora 2016. godine.\nRok za prijave posmatrača traje do 7. septembra, a građani se pored uličnih akcija, mogu prijaviti za posmatranje izbora besplatnim pozivom na broj 080 05 05 05 ili putem web stranice www.podlupom.org.


Parlament Irana potvrdio saziv vlade predsjednika Raisija - Balkan Times\nZastupnici nisu izglasali povjerenje Hosseinu Baghgoliju za Ministarstvo obrazovanja, ostali kandidati dobili mandat.\nOn avg 26, 2021\nParlament Irana potvrdio saziv vlade predsjednika Raisija – Zastupnici Parlamenta Irana završili su u srijedu ispitivanje predloženih ministara od predsjednika Ebrahima Raisija za različita ministarstva, a svi su ministri, osim ministra obrazovanja, dobili povjerenje zastupnika.\nZastupnici nisu izglasali povjerenje Hosseinu Baghgoliju za čelno mjesto Ministarstvo obrazovanja, prenosi Fena, pozivajući se na agenciju IRNA.\nSvi drugi predloženi ministri dobili su glas povjerenja Parlamenta.\nRaisi obrazložio programe administracije\nEbrahim Raisi podnio je ranije u srijedu Parlamentu imena novih članova vlade.\nU skladu s internim propisima Parlamenta, kada je u pitanju ispitivanje kvalificiranosti bilo kojeg izbora predsjednika za ministarstva, Raisi se obratio zakonodavcima te obrazložio programe svoje administracije i predstavio ministre.\nNa kraju je svakom predloženom ministru dato 30 minuta za odbranu svojih programa.


Odgođen protest sindikata Željeznica RS-a – Biznis.ba\nOdgođen protest sindikata Željeznica RS-a\nobjavljeno 02. okt 2018. u 15:50\nPredsjedništvo Konfederacije sindikata Republike Srpske (RS) podržava napredak u socijalnom dijalogu uprave i predstavnika sindikata “Željeznica Republike Srpske” (ŽRS) te odgađa zakazani protest koji je trebao biti održan 4. oktobra u Doboju.\nPrethodno su predstavnici sindikalnih organizacija i uprave “Željeznica RS-a” na sastanku u Doboju postigli dogovor da se sindikalcima do 10. oktobra dostavi usaglašeni prijedlog kolektivnog ugovora, čije potpisivanje je jedan od njihovih zahtjeva.\nNa taj dokument sindikati treba da dostave primjedbe rukovodstvu ovog javnog preduzeća do 15. oktobra kako bi tokom mjeseca kolektivni ugovor bio potpisan.\nGeneralni direktor ŽRS-a Dragan Savanović smatra da nakon današnjeg dogovora nema osnova za proteste, koje su najavljivali iz Konfederacije sindikata RS-a.\nSmanjenje zarada pojedinim radnicima pravda primjenom novog načina obračuna plaća, a da zbog komplikovanih procedura još ne može govoriti o tačnom datumu isplate prvih sredstava iz kredita Svjetske banke od 51,3 miliona eura.\nPredsjednik Sindikata željezničara Jelenko Dobraš današnji sastank s upravom je ocijenio konstruktivnim.\nSindikalci su jučer organizovali polusatni štrajk upozorenja, a tvrdili su da se u tom javnom preduzeću, koje čeka restrukturiranje, ne poštuju radničkih prava, nije potpisan kolektivni ugovor, a tražili su i informacije o kreditu Svjetske banke, te pomjenu odluke o platnim razredima kako bi se radnicima sa najmanjim primanjima povećale zarade.


Ideje za odlaganje šire palete stvari ispod kreveta - Moj Enterijer – Kupatila, Nameštaj, Kuhinje, Garniture...\nSavremeni ljudi se često suočavaju sa problemom u vidu nedostatka prostora.\nDodatni problem koji prati ovaj je nedostatak mesta za odlaganje stvari u malom stanu. Međutim vaš nameštaj krije u sebi veliki potencijal, a danas ćemo vam pokazati kako da ga iskoristite. Pažnju usmeravamo ka vašoj spavaćoj sobi i vašem krevetu koji se tamo nalazi. Ideja je od njega napraviti skladišni prostor za širu paletu stvari koju trenutno ne koristite, poput zimske garderobe, jorgana, ćebadi, jastika ali i svega onog što svakodnevno koristite.\nMnogi kreveti u spavaćim sobama već imaju fioke u donjem delu koje su predviđene za odlaganje stvari. Ukoliko date fioke ne postoje, jednu ili dve po želji možete sami da napravite. Takođe svi oni kreveti koji se otvaraju na gore, omogućavaju vam da njihovu unutrašnjost ispunite različitim stvarima. Ukoliko stavite u datom prostoru manje pregrade dobićete visoko funkcionalan prostor u kom se svakoj celini zna namena.\nOkvir kreveta je takođe dobra varijanta za odlaganje velikog broja stvari, poput knjiga, obuće i sl. Novo doba nam je takođe donelo i opštu prisutnost "kreveta u potrkovlju", odnosno kreveta koji su tehnički iznad garderobera i mesta za odlaganje brojnih stvari. Ako ste ipak više raspoloženi za minimalistički pristup, možete prostor ispod vašeg kreveta ispuniti zgodnim pletenim korpama koje neće u potpunosti zatvoriti prostor, obezbeđujući vam istovremeno dosta mesta za skladišetenje željenih stvari.\nZavirite u našu galeriju i pronađite rešenje koje vam najviše odgovara.\nmesto za odlaganje stvari |\nskladistenje stvari u kuci |\nbracni krevet za skladistenje stvari


» Na rekreaciju se može bez gedžeta, ali ne i bez kontrolnog pregleda (novosti.rs)\nMODERNI rekreativci na trening ne kreću bez sata ili telefona koji mogu da prate brzinu trčanja, kilometražu, otkucaje srca, utrošene kalorije, količinu izgubljenih masti, tečnosti… Da li su ti gedžeti zaista pouzdani pokazatelji nekih od vitalnih funkcija i garant da se fizičkom aktivnošću telo neće opteretiti toliko da dođe do neželjenih „ispada“, ili samo modni detalj? Stručnjaci tvrde da ove moderne naprave, bez obzira na obilje podataka koje beleže, nisu garancija da je onaj ko se bavi fizičkom aktivnošću dobrog zdravlja. Naime, one su samo od pomoći da se fizička aktivnost sprovodi prema utvrđenom planu i da se meri ostvareni rezultat.\nU intervjuu za „Novosti“ dr Marija Anđelković iz Udruženja za medicinu sporta Srbije kaže da zdravlje ne može da se kontroliše pomoću savremenih telefonskih aplikacija i satova, već isključivo kod lekara:\n– Svako ko odluči da se redovno rekreira, pre nego što kupi odgovarajuće patike i nabavi poseban telefon ili sat, trebalo bi da ode kod doktora i proveri vrednosti krvnog pritiska, nivo šećera u krvi, stanje srca i pluća. Potrebno je da uradi i test opterećenja…\nPročitajte ceo tekst na Na rekreaciju se može bez gedžeta, ali ne i bez kontrolnog pregleda


BOLNO I NAPORNO: Luna Đogani se PORODILA na carski rez, a evo KAKO u tom slučaju TEČE OPORAVAK | Najnovije vesti - Srbija danas\n15.06.2021. • 16:50 Srbija Danas\nMama i beba mogu kući za nekoliko dana.\nLuna Đogani danas je postala majka kada je na svet došla njena ćerka Mia Miljković. Ponosni otac Marko Miljković javno je čestitao Luni uputio joj reči ljubavi, a zatim su usledile čestitke prijatelja i porodice.\nMajka i beba su dobro, a Luna se porodila carskim rezom, a evo šta to znači, kako će za nju teći oporavak i kada bi mogla da izađe iz bolnice.\nSlabost i malaksalost nakon carskog reza su uobičajena pojava, a mogu biti propraćeni i ovim simptomima:\nNakon prvobitnog uzbuđenja sledi umor i iscrpljenost.\nBoravak u porodilištu nakon carskog reza traje obično 3 do 4 dana, pa iskoristite ovo vreme za odmor i oporavak, povezivanje sa bebom i stručnu pomoć. Medicinsko osobilje će prvih dana voditi računa da ne dođe do infekcije na predelu reza.\nUstajanje nakon carskog reza\nUstajenje iz kreveta može da bude veoma bolno, ali je neophodno da žena što pre počne da se kreće. Ovako se ubrzava oporavak, poboljšava funkcija creva i kretanjem stimuliše cirkulacija i sprečava stvaranje krvnih ugrušaka.\nžena zdravlje porođaj carski rez trudnica beba Luna Đogani porođaj Luna Đogani Luna Đogani porođaj rijaliti Zadruga Zadruga uživo vesti Zadruga zadruga Zadruga 1. sezona Zadruga učesnici VIP Tv Pink Zadruga TV Pink TV Pink uživo Pink uživo online stream Zadruga 2 Zadruga 2. sezona Zadruga 3 Zadruga 3. sezona Zadruga treća sezona Zadruga 4 Zadruga četvrta sezona Zadruga live stream


Za bolje privredno povezivanje potrebne saobraćajne veze - Klix.ba\nSusret Bećirović - Berisha\nZa bolje privredno povezivanje potrebne saobraćajne veze\n14.12.2011. u 17:54\nZvaničnici Bosne i Hercegovine i Albanije, predsjedavajući Predstavničkog doma Parlamentarne skupštine BiH Denis Bećirović i premijer Sali Berisha, zagovaraju bolje saobraćajne veze između dviju zemalja radi unapređenja privrednih i drugih veza.\nBećirović, koji je danas u Tirani razgovarao s Berishom, pokrenuo je inicijativu da se najozbiljnije razmotri uvođenje direktne avionske linije na relaciji Tirana - Sarajevo, kako bi se stvorili uvjeti da privrednici i građani dviju zemalja lakše savladaju međusobnu udaljenost, saopćeno je iz Sektora za odnose s javnošću Parlamentarne skupštine BiH u Sarajevu.\nSaradnja Bosne i Hercegovine i Albanije kao dviju prijateljskih zemalja, koje dijele i neka zajednička istorijska iskustva, daleko je od nivoa na kojem bi mogla biti.\nZbog toga zvaničnici moraju uložiti napor da se ostvarene veze učvrste i prodube kako bi se naj način otvorio i prostor za intenzivnije privredno povezivanje, istaknuto je u razgovoru Bećirović - Berisha.\nKao oblasti u kojima postoje odlični uvjeti za povezivanje, istaknute su energetika i gradnja putne infrastrukture a značajna pažnja posvećena je i potrebi razmjene iskustava u turizmu.\nBerisha je zatražio da se Bosna i Hercegovina sa svojim znanjima intenzivnije uključi u razvoj albanskog zimskog turizma za koji ova država prosječne nadmorske visine od 700 metara ima izuzetan potencijal.\nSugovornici su se pohvalno izrazili što Albanija od 2010. godine ima Ambasadu u Sarajevu, što naša zemlja od 2005. godine ima nerezidentnog ambasadora u Albaniji, ali i što od 2008. u ovoj zemlji djeluje počasni konzulat Bosne i Hercegovine, kojem se najčešće obraćaju pripadnici bošnjačke manjine u Albaniji.\nMeđutim, uz nedavno uvedeni bezvizni režim između Albanije i BiH, za snažniju saradnju nužno je ostvariti bolje saobraćajne veze, istaknuto je.


Manji prinosi kukuruza, ali više površina pod pšenicom u Moravičkom okrugu - Ratarstvo | Agroklub.rs\nŠto se tiče setve pšenice i ostalih strnina evidentna je povećana zainteresovanost poljoprivrednih proizvođača pre svega zbog manjih ulaganja i veće sigurnosti u proizvodnji, tako da je ona je u potpunosti završena na području Moravičkog okruga.\nNa teritoriji Moravičkog okruga ove godine je posejano manje kukuruza od višegodišnjeg proseka, odnosno oko 11.200 hektara, međutim, vremenske prilike nisu bile naklonjene ovoj kulturi što je rezultiralo padom prinosa, navodi stručnjak za ratarstvo Poljoprivredno stručne službe Čačak Milan Damljanović.\nU toku leta je bila suša u važnim peiodima za formiranje i nalivanje zrna pa je prosečan prinos oko pet tona po hektaru. To je, u odnosu na statističke podatke u našoj zemlji, relativno loš prinos, ali, kako je Zapadna Srbija poznata po boljem rodu koji se kreće od šest do 6,5 hiljada kilograma po hektaru, prinos je podbacio između 20 i 25 procenata.\nSmanjenje inputa smanjilo i prinose\nPad prinosa u brdsko-planinskom području bio je manji, na primer, poput dragačevskog i takovskog nego u čačanskom pored Morave, jer je na zemljištima koja se lako isušuju u uslovima gde nije postojala mogućnost navodnjavanja, rod podbacio. Taj podbačaj je, naročito evidentan na hibridima 6. i 7. grupe, dok su oni iz 4. i 5. mnogo bolje podneli sušu. Kvalitet zrna je takođe lošiji u odnosu na prethodne godine, čak za 10 do 20 odsto, ali kukuruz je smešten u ambare i salaše pa nemamo problem koji imaju Vojvođani, koji kada završe berbu prvo moraju da ga smeste u sušare ili javna skladišta, ističe Damljanović.\nRod kukuruza prepolovljen, a kvalitet ništa bolji\nKako smo ranije pisali, ratari u Bačkoj i delu Srema, zapadne Srbije i oni u višim planinskim predelima mogu biti zadovoljniji, dok je za ostale 2021. bila izuzetno nepovoljna. Sušom je najgore bio pogođen Banat, istočna Srbija, jug zemlje, delovi Šumadije, ali i delovi Srema i Bačke. Sistem agrotehničkih mera, posebno đubrenje nije dao odgovarajući efekat upravo zbog izuzetno visokih temperatura koje su dostizale i 40 stepeni.\nPoljoprivredni proizvođači su obično nezadovoljni cenom ove žitarice pa su smanjili inpute u ovu proizvodnju što je na ovakvoj godini naročito doprinelo drastičnom smanjenju prinosa.\nZainteresovanost za pšenicu\nPšenica se ovde ne seje iz ekonomskih razloga, odnosno zbog zarade, već zbog plodoreda, odnosno stalnog obrta kultura, higijene zemljišta i slično na oko 6.800 hektara. U jesenjoj setvi posejano je i oko 2.000 ha ozimog ječma kao i oko 1.500 ha tritikalea i ozimog ovsa. U toku ranog proleća na teritoriji Moravičkog okruga seju se jari ječmovi na površini od oko 1.000 hektara i oko 1.300 ha ovsova. Kada je u pitanju raž - samo u tragovima može da se nađe na ovom terenu, navodi čačanski stručnjak.\nSetva pšenice Prinos kukuruza Kvalitet kukuruza Milan Damljanović


Vetar u leđa za žene Balkana\nPiše: Marika Djolai\nJedan od najinspirativnijih filmova na temu pozicioniranja žena na osnovu pameti, obrazovanja, sposobnost i posvećenosti poslu i ideji je “Hidden Figures”, istinita priča o tri afroameričke naučnice zaposlene u NASA. Radnja je smeštena u 60-te godine prošlog veka i slika njihovu borbu protiv formalne isključenosti, normi i predrasuda američkog društva, zasnovanog na rasizmu i podelama. Pola veka kasnije, neki od izazova prikazanih u filmu su još uvek aktuelni u celom svetu. Analitičarke, naučnice i ekspertkinje na Balkanu se često susreću sa sličnim problemom gde znanje, veštine i liderske osobine nisu dovoljne da nam obezbede ravnopravnu poziciju sa muškim kolegama. Jedan od tipičnih primera nedostatka balansa su “isključivo muški paneli”, koji su postali internet fenomen, pa već imaju i svoj haštag: #allmalepanels. Ovaj fenomen praćen je blogovima i brojnim naučnim analizama koje ističu problematiku isključivanja žena iz važnih odluka, a koje se tiču žena, kao i kontraefekta, kada prisustvo žena na panelima i u procesu odlučivanja kreira percepciju demokratske legitimizacije. Glumica i komičarka Amy Schumer u svom političko-satiričnom serijalu “Inside Amy Shumer” je često kritikovala i isticala ironiju “all male” pristupa, naročito na primeru američke Kongresne komisije za donošenje odluka o zdravstvenoj zaštiti žena u kojoj su svi članovi bili muškarci.\nUključenost žena i mogućnost da svoj glas artikulišu dovoljno glasno da bi se uzeo u obzir problematična je i u razvijenim demokratskim društvima, gde institucije funkcionišu stabilno i gde postoje zakonski okviri koji obezbeđuju rodnu ravnopravnost. U zemljama kao što je Srbija, gde ne postoji vladavina prava i gde su institucije “zarobljene” od strane vladajućih elita, situacija po ovom pitanju je mogo gora. Upravo iz tog razloga, nevladin sektor, civilno društvo i demokratski orijentisani aktivisti bi trebalo da ulože dodatni napor, da ravnoparvnost polova ozbiljno uzimaju u obzir, što između ostalog podrazumeva i ravnopravno učešće žena na javnim skupovima i događajima. Svima bi trebalo da bude jasno da je demokratija neostvariva bez žena, ne samo u vidu formalnog ispunjavanja nekog propisanog rodnog balansa, već zato što je raznolikost mišljenja i pristupa u funkcionisanju, ključni uslov za stvaranje i održavanje demokratskog društva. Imajući ovo u vidu, ne bismo smeli da dolazimo u situaciju da se organizuju paneli, diskusije, okrugli stolovi ili radionice na kojoj su svi učesnici muškarci. Ili, mada to nije čest slučaj, samo žene.\nDa li muškarci na Balkanu misle da su bolje pozicionirani da govore i odlučuju o budućnosti demokatije i pravca kojim će se razvijati društva u region od nas, koje smo obrazovane, informisane i društveno aktivne? Zašto obrazovanje, poznavanje materija, posedovanje doktorata, oštroumnost i analitičnost često nisu primarni kriterijumi za učešće u diskusiji o sadašnjosti i o budućnosti kada su žene u pitanju? Jedan od razloga sigurno leži u tome što balkanske zemlje još uvek imaju tradicionalni model raspodele muško-ženskih uloga u društvu i u porodici, gde na ženama, i pored specifične težine koju daju borbi za demokratiju, još uvek počiva odgovornost za kuću, decu i širu porodicu. Mnogi od razloga se mogu tražiti u društvenim normama koje je socijalistički poredak nadogradio na već postojeće tradicije, gde se od žena očekivalo da budu i radnice, i proleterke i domaćice. Nije neobično da ovakve socijalne i porodične norme postoje, i daleko od toga da kulturno i istorijsko nasleđe zaslužuje da bude tretirano u stilu kineske kulturne revolucije, ali borba koju trenutno vode građani i građanke na ulicama Srbije, Crne Gore i Albanije mora da iznedri i pravičniji odnos prema ženama u formalnoj i neformalnoj sferi.\nSlaba uključenost žena i njihovo u učešće u demokratskim procesima su prepoznati kao problem, a rad na poboljšanju stanja je naročito podržan kroz projekte međunardnih organizacija. Međutim, jedan od ozbiljnih problema je taj što na Balkanu razni programi za osnaživanje žena i podsticanje njihve političke angažovanosti ne uključuju muškarce. Iluzorno je očekiavti da žene, bez muškaraca mogu da prevaziđu barijere za ravnopravnu i aktivnu političku uključenost, prevenstveno zbog toga što te barijere nisu same napravile. Bez izgradnje inkluzivnog programa i društvenog prostora za zajedničko učešće žena i muškaraca na principu osnovnih vrednosti demokratskih društava, nije moguće zauzeti kurs ka progresivnoj budućnosti i osigurati ravnopravni doprinos žena u donošenju svih važnih odluka. Ova tematika je pogotovo kritična danas kada smo svedoci nabujalih emocija protiv aktualnih vlasti koje je iznedrila duboka frustracija zbog nedostaka demokratskih vrednosti, neslobode medija i bezbrojnih poniženja građana u svakodnevnom životu.\nPostoji problem, koji se često povlači kao kontra argument u ovoj diskusiji. Da li zaista prisustvo žena u javnim diskusijama i telima za odlučivanje daje procesu demokratizacije veći legitimitet? Svakako ne znači da će diskusija biti više demokratska ili fer ako na panelu učestvuju žene ili da će institucija imati veći legitimitet ili manju korumpiranost ako su na rukovodećim mestima žene. Suština je u svesnom uključivanju i zauzimanju javnog stava protiv isključvanja žena kao jedne od osnovnih demokratskih vrednosti, a takođe u meritokratiji kao osnovi za kreiranje javnih politika i konceptualizaciji budućnosti Balkana.\nŽene nisu spremne da prećutno prihvate ovakvo stanje i mnoge ekspertkinje, naučnice i aktivistkinje kontinuriano ističu ovaj problem i bore se protiv “svemuških panela”. Nedavno je kao reakcija na ponavljajnje ovakvih situaciju formirana Twitter grupa #WomenAlsoKnowBalkans koja je u roku od 48 sati okupila listu preko 300 pametnih žena, istraživačica, novinarki i aktivistkinja koje rade, proučavaju i pišu o Balkanu. Lista je impozantna i uključuje žene koje žive u jednoj od balkanskih zemalja, i one koje žive u inostranstvu ali su sa jednako posvećenosti angažovane na kritičnim temama u zemljama Balkana. Žene koje su na formalnim pozicijama u institucijama, koje se zalažu za slobodu govora, zaštitu ljudskih prava, regionalnu saradnju, vladavinu prava; koje se bore za bolje obrazovanje, stabilne institucije i nepristranost u odlučivanju u svakodnevnom životu. Akcenat ove male ali značajne akcije i aktivnosti ja da naglasi kvalitet koji realno poseduju žene koje znaju Balkan i da konstruktivno transformiše pomalo izlizanu debatu “žene vs. muškarci”. Aktivne učesnice u javnom životu često se sreću sa seksizmom koji dolazi i od demokratski nastrojenih i progresivnih muškaraca, i potrebno je stalno podsećanje na to da u modernom društvu žene ne smeju biti isključene ili gurnute u drugi plan.\n#DEMOKRATIJA #IGRANKA DEMOKRATIJA #MARIKA DJOLAI #WOMENALSOKNOWBALKANS #žENE I POLITIKA


30. aprila 2012. 13:06 Nema komentara\nKako bi izgledali gradovi kada ne bi bilo toliko razlike u pogledima na arhitekturu ali i na umetnost uopšte? Generacijske ali i savremeničke razlike u pogledima su sigurno nešto što je razvoj umetnosti guralo napred. Takmičenja u predstavljanju ideja ali i nadjačavanje sujeta umetnika je skoro bez izuzetka donosilo nešto dobro.\nČasopis „Arhitekton“ poklanja dekorativnu lampu!\n27. aprila 2012. 14:49 1 Komentar\nSvi pretplatnici i budući čitaoci koji se do 1. maja pretplate na časopis Arhitekton, mogu biti izvučeni i nagrađeni u okviru izložbe „Druga nagrada časopisa Arhitekton“. Izvlačenje dobitnika lampe održaće se 18. maja 2012, na drugi dan izložbe na kojoj će biti izloženi najbolji radovi sa raspisanog konkursa za idejni projekat Paviljona arhitekture.\n27. aprila 2012. 14:44 Nema komentara\nOrganska struktura, nalik na drvo, skulpturalne nadstrešnice lako se može uočiti sa velike distance. Nadstrešnica površine 1000m2, koja u pojedinim tačkama dostiže visinu od 14m, sa delimično prozirnom jastučastom ispunom konstrukcije pruža zaposlenim licima i gostima hotela zaštitu od kiše.


Senat dobio obrazloženje zahteva za opoziv\nTanjug 2. februara 2021. 20:43\nVAŠINGTON – Predstavnici odbora za opoziv bivšeg američkog predsednika Donalda Trampa u Predstavničkom domu Kongresa, uputili su danas Senatu memorandum u kojem se, na do sada najjasniji način, obrazlaže njihov zahtev o opozivu i navodi da je Tramp vinovnik prekršaja zbog kojeg mora biti opozvan i sprečen da se ponovo kandiduje na predsedničkim izborima.\nPredsedavajući ovog odbora, demokrata iz Merilenda Džejmi Riskin, objasnio je da je Tramp lično odgovoran za nemire i napad na zdanje Kongresa 6. januara, jer je podstakao napade onda kada je shvatio da su propali pokušaji da preokrene izborne rezultate, prenosi NBC.\n„Odgovornost predsednika Trampa je neupitna, jer je zloupotrebio svoj položaj da bi narušio naš demokratski poredak. On je ugrozio život svih kongresmena, doveo u opasnost miran transfer vlasti i podrio našu nacionalnu bezbednost“, stoji između ostalog u dokumentu na 80 stranica koji je predat Senatu.\nU memorandumu se odbacuje argumentacija pravnog tima bivšeg predsednika da Senat nema nadležnosti da sudi, jer je Tramp sada bivši zvaničnik.\n„Taj argument je pogrešan, ali i opasan, jer bi da nas ostavi bez odbrane od predsednikove izdaje. Ništa u našem Ustavu ne navodi na zaključak da se mogu opozvati samo zvaničnici koji su na dužnosti“, navodi se u memorandumu odbora za Trampov opoziv Predstavničkog doma.\nTramp se optužuje da je pozvao na protest u Vašingtonu, da je izazvao pomamu kod nasilnika i da je „napunjenu pušku“ usmerio na zdanje američkog Kongresa.\nTrampov pravni tim uputio je ranije danas zahtev Senatu da odbaci zahtev za opoziv, navodeći da se ne može opozvati neko ko nije na zvaničnoj funkciji.